
Introducere. 


Pe drumul de evolutie al picturii bánátene s'au format dealungul anilor 
diverse curente cari au dat nastere unor discipline si scoli cu metode si cromatici 
din cele mai variate. Dela technica primitivá pänä la cea mai desávársitá opticä si 
manierá coloristicá se pot incadra pe linia de permanentá innoire o pleiadá 
numeroasá de artisti bánáteni cari, abordánd aproape toate genurile de picturá, au 
creat opere de netágáduitá valoare. Ele reprezintá pentru istoria Banatului nu 
numai incontestabilele dovezi despre superioritatea spiritualá si culturalá a 
Románilor autochtoni din aceastá provincie, dar ín acelasi timp si proba evidentá 
cá neamul nostru de aici a tinut pas cu tendintele de continuá propásire a picturii 
universale. Desi urme!e picturii bánátene descoperite páná acum nu ne márturisesc 
decát despre un trecut de douá veacuri, totusi lucrárile artistilor ne aratá cá ei au 
parcurs, cu un ritm mult mai accelerat decát celelalte popoare, aceeasi cale de 
dibuiri şi afirmări, formând şcoli şi grupări pe cari le găsim in altă parte la diverse 
epoci pe o scară de mai multe secole. Românii bănăţeni au ajuns la acelaşi nivel de 
expresie şi manifestare picturală ca lumea artistică a celor mai avansate tari, 
realizând în timp scurt ceeace nu putuseră crea în lungul vremilor de oropsire şi de 
soartă nemiloasă. Astăzi avem o generație de făuritori cari au deschis perspective 
de strălucire picturii bänätene. 

Privită în complexul ei, pictura bănăţeană are multe pärli comune cu 


orientările şi mersul evolutiv al picturii universale, 


diversele ei faze de desvoltare putändu-se incadra in marile discipline 
recunoscute si consacrate de lumea artisticá Cu toate acestea, se remarcá o 
evidentä originalitate in metoda de lucru, dar mai ales in combinatia de culori 
a pictorilor bänäteni, cariau rämas sträns legati de traditia si 
ambianta localä, creánd sub directa influentá a climatului artistic generat 
de pämäntul lor natal. Färäindoialä, se pot vedea multe inräuriri sträine 
asupra picturii bánátene, fiindcä artistii nostri au stat in contact cu cei 
veniţi din altă parte, iar in timpurile mai noui arta modernă a reuşit să-şi 
facă drumuri de penetratie şi în Banat. Aceste curente n'au avut însă darul să 
cucerească energiile creatoare ale provinciei noastre şi să le smulgă din 
atmosfera unui traditionalism specific bănăţean. Ele în schimb au räscolit in 
sufletele purtătorilor de peneluri imbolduri noui, arătându-le bogatele 
descoperiri de concepţie, de viziune şi de înfăptuire în domeniul artelor 
plastice. Pictorii bănăţeni s'au emancipat de sub rigorile sau anacronismele 
unor metode perimate pe măsura răspândirii nouilor pedagogii, fără să cadă 
însă cu desăvârşire într'o nouă incátusare. Ei s'au pus la curent cu toate 
realizările din altă parte, dar nu le-au adoptat în întregime. Au tras din ele 
invätäminte şi concluzii folositoare, aplicându-le treptat sub forma unor 
rezultate ale experiențelor proprii. De aceea, examinând operile 
pictorilor bănăţeni, constatăm în primul rând o viguroasă afirmare a 
personalităţii şi talentului fiecăruia, deşi fiecare din ei poate fi clasat 
intr'una din marile şcoli universale, fără ca să se identifice însă complect cu 
dogmele preconizate de ele. In al doilea rând, găsim în paleta fiecăruia acea 
gamă de nuanţe calde şi impresionante pe cari numai puterea de pătrundere 
vizuală a coloritului bănăţean, desprins din farmecul peisajului şi a vieţii 
locale, le-a putut-o da. 

Şi în Banat, ca pretutindeni, cele dintâi urme de pictură trebuiesc căutate 
în ornamentatia primitivă şi în arta ţărănească, apoi în multitudinea icoanelor 
religioase făcute de zugravi anonimi şt vândute în târguri. Legendele şi 
documentele scrise ne amin- 

tesc şi despre existența unor şcoli de pictură bisericească ataşate pe lângă 
vechile mănăstiri româneşti din Banat, cari au pregătit o serie de măiestri 
pentru împodobirea numeroaselor lăcaşuri dumnezeeşti ridicate în diversele 
sate de Români, mai ales în regiunile muntoase ale provinciei. Adevărata artă 
îşi are începuturile ei abia după plecarea Turcilor, adică pe la mijlocul 
veacului al XVIII-lea. Intre cei dintâi pictori de biserici cari ne-au lăsat opere 
de mare valoare artistică sunt Nedelcu şi Dimitrie Turcu. Au urmat apoi o 


serie de şcoli particulare în diferitele centre româneşti ale Banatului, cari în 
realitate nu erau decât nişte ateliere familiare, unde arta picturii era cultivată 
din tată în fiu, şi în jurul cărora s'au format multe talente ale căror lucrări se 
mai păstrează pe iconostasele bisericilor bänätene. 


Pictura clasică datează la Românii bănăţeni abia din secolul trecut, 
când se ridică din mijlocul lor două figuri proeminente de mari artişti, cu 
renume ce depăşea încă de pe atunci hotarele provinciei. Constantin Daniel 
şi Nicolae Popescu pot fi consideraţi ca cei mai de seamă pictori pe cari i-a 
avut neamul românesc din Banat înainte de unire. Operile lor din muzeie şi 
biserici, precum şi din numeroase case particulare, au rămas mărturie despre 
înaltele lor cunoştinţe academice în domeniul artelor plastice. Pe drumul 
indicat de ei a urmat loan Zaicu şi Virgil Simonescu, amândoi aducând însă 
clasicismului unele rectificări de technică şi cromatică, adaptând în cadrul 
normelor academice un desen mai vioiu si un colorit mai deschis, dând mai 
multă luminositate tablourilor. 


Dela unire încoace pictura bănăţeană a traversat o perioadă de vieatä 
mai intensă şi de fecunde creaţii. Numărul mare de talente cari au început să 
se afirme s'au grupat şi au pornit în diverse direcţii artistice. Astfel pe 
terenul picturii bisericeşti am văzut manifestându-se cu multă competență o 
pleiadă de tineri în frunte cu Atanasie Demian, Ioachim Miloia şi Catul 
Bogdan. Impresionismul care a scos în evidență minunatele peisagii 
bänätene şi-a găsit demni reprezentanți în pictorii Corneliu Liuba, loan Isac, 
Corneliu Minişan, Aurel Ciupe şi alții, iar acvarela şi desenul in Brutus 
Haneş şi Diodor Dure. 


Astäzi pictura bänäteanä este indrumata pe drumul bun al evolutiei, 
datoritä artistilor cari au stiut sä o ridice pe temeiul unui traditionalism 
specific la rangul marilor discipline si scoli universale, precum si gratie 
publicului care a inceput tot mai mult sä se intereseze de miscarea artelor 
frumoase. 


Originea picturii romänesti in 
Banat. 


Simtul artistic si energia creatoare de frumos, innäscute in sufletul 
generos al poporului romän din Banat, au dat la ivealä dealungul secolelor 
numeroase roade şi pe terenul picturii, înainte de a se putea vorbi despre 
începuturile artelor plastice în această provincie de străvechi tradiţii 
româneşti, găsim în adâncimile trecutului o serie de manifestații si 
forme cromatice cari pot fi considerate în ansamblul lor ca produsul geniului 
țărănesc. Intr'adevär, nenumăratele urme de artă rurală, cu primitivele dar 
sugestivele ei motive, precum şi multitudinea atât de variată a ornamentatiei 
casnice nu sunt decâi fructul colectiv al poporului dela sate, care l-a 
moştenit din generații în generații împreună cu limba şi cu sträbunele 
datini româneşti. Desigur că multe influenţe străine s'au suprapus in cursul 
vremii peste fondul coloritului tradițional, infiltrând în puritatea 
originalității locale fel de fel de nuantäri cu substraturi contraste. Totuşi, 
din desimea lor putem desprinde acea gamă de gusturi picturale cari 
alcătuiesc specificul românesc al geniului bănăţean. Vechimea lor nu poate fi 
pătrunsă, fiindcă ea se pierde, prin perioadele atâtor invaziuni, cari n'au 
putut sa le distrugă, până în cele mai profunde timpuri apuse. Prin urmare, 
singurele produse cromatice ale poporului nostru din Banat cari ne-au 
rămas ca urme de cultură picturală dinaintea ocupaţiei turceşti sunt aceste 
ornamentatii ţărăneşti ce se mai alia, sub infätisäri transformate, pe 
covoare, chilimuri, vase, îmbrăcăminte şi mobile sätesti. 


Şcolile primitive şi iconarii. 


Despre o pictură propriu zisă nu poate fi vorba decât după plecarea 
Turcilor, când a început o nouă epocă pentru Ba- 

nat. Cel putin din veacurile anterioare nu s'a aflat până acum ni ci o dovadă 
ori reminiscență. Probabil însă că pe lângă vechile mănăstiri româneşti din 
Banat existau şi călugări sau măiestri cari se îndeletniceau cu zugrăvirea 
icoanelor sfinte Este cert că biserici şi locuri de închinare aveau Românii 
bănăţeni şi înainte de năvălirea otomană, ori nu se poate presupune că ele n'ar 
fi fost înzestrate cu icoane, cari la început erau poate aduse din altă parte, dar 


cu timpul zugrăvite chiar de Bänäteni. 

Cea dintâi amintire istorică despre pictura românească din Banat o 
găsim în secolul al XVIII-lea, după retragerea Turcilor, când se fondară în 
diversele parti ale provinciei şcoli de zugravi români cu menirea ca să-i 
pregătească pentru pictarea nouilor biserici ce se ridicau în locul celor 
distruse de năvălirea semilunei. Şcolile acestea erau iniţiate şi susținute de 
vechile mănăstiri româneşti, ba chiar şi de particulari. Cronicele ne 
pomenesc despre vestita şcoală de pictură religioasă a lui Vasile Diaconovici 
Loga, bunicul marelui pedagog bănățean de mai târziu. Această şcoală 
funcţiona în comuna Srediştea de lângă Värset, deja dela 1736 încoace şi a 
dat pictori renumiţi, ca pe Raicu din Värset, pe Petruti din Timişoara şi pe 
George, fiul lui Vasile Diaconovici Loga. Ei au fondat la rândul lor alte 
şcoli. Cu ei începe şirul de artişti bănăţeni cari au format şcoala primitivă a 
picturii româneşti din această provincie. Cea mai mare parte a lor erau 
iconari, zugrávind pe sticlă sau pe lemn diverse imagini de sfinţi, pe cari le 
vândeau apoi la târguri, dar fără îndoială multi dintre ei au ajuns la o 
manieră mai perfectă de a lucra cu penelul. Dovadă despre concepția şi 
metoda lor mai avansată ne-o prezintă numeroase biserici din vremea aceea, 
în cari se păstrează şi astăzi sub negura fumului de tămâie atâtea creaţii de o 
înfăţişare artistică, cu linii şi nuanțe studiate. Deşi felul lor de tratare a 
subiectului nu are încă o disciplină bine stabilită, totuşi se remarcă în 
lucrările lor o vădită intentiune de a deslega problema anatomiei şi 
perspectivei. In general, predilectia lor este îndreptată spre compoziția 
religioasă, unicul gen de pictură reclamat de nevoile timpului. Făcându-se o 
bună selectiune printre icoanele lor, s'ar 


putea scoate in evidenta si s'ar putea inzestra muzeele eu o serie de lucräri 
caracteristice, din cari s'ar putea trage concluzii critice privitor la 
începuturile picturii româneşti în Banat. 


Vechea pictură românească. 


Anii de copilărie ai picturii bänätene îi găsim in străvechile biserici, 
cari erau singurele locuri unde arta românească putea nestingherit să-şi facă 
un leagăn de desvoltare. Urme multe nu ne-au rămas. Putem doar aminti 
fragmentele de iconostas dela mănăstirea din Partos şi picturile dela 
Mănăstirea Zlutita de lângă Dunăre. Toate acestea pot fi considerate ca 
datând din tim pul ocupaţiei turceşti, fără să se poată stabili nici măcar cu 
aproximaţie anii când ele au fost pictate. 

Cea mai veche urmă de pictură bănățeană a fost descoperită în 1929 la 
biserica din Lipova cu prilejul lucrărilor de restauratie. Meritul acestei 
descoperiri îi revine lui Joachim Miloia, care sub grosimea de mortar a putut 
desvălui două straturi de picturi datând din două epoci diferite. Primul strat 
poate fi atribuit unui zugrav bizantin din veacul al XV-lea, iar al doilea este 
opera minunată a pictorului bănățean Nedelcu realizată pe la 1735. Dr. 
Joachim Miloia, care era directorul muzeului din Timişoara şi specializat la 
Roma tocmai în domeniul restaurării vechilor picturi murale, a fost 
însărcinat de d-1 Sever Bocu, ministrul de atunci al Banatului, să desgroape 
şi să descifreze misterul străvechilor fresce din catedrala Lipovei, despre 
care se ştia că era biserică episcopească şi mănăstirească. 

Cel mai vechi strat de pictură bizantină din biserica dela Lipova ni s'a 
infätisat foarte deteriorat şi fragmentar, neputându-se scoate la iveală decât 
două fresce spălăcite şi şterse de umezeala mortarului care le-a acoperit atâta 
vreme. Aceste două tablouri murale se află la intrarea principală a bisericii 
în despärtämäntul femeilor. Pe peretele din slângă este zugrăvii siântul 
Pahomie, iar pe cel din dreapta sfântul Theodosie. Altă urmă din veacul al 
XV-lea n'a putut fi desvăluită până acum. Din aceste două fresce, cu o 
tonalitate cromatică mmt alterată fata de cea iniţială, se pot desprinde o 

serie de informatiuni 

artistice si istorice din epoca aceea. In ce priveste coloritul lor el imi 
reaminteste vechile fresce pe cari le-am väzut in mänästirile de pe muntele 
Athos. De altfel intreaga technicá a zugravului anonim dela Lipova este cea 
practicatä in atelierele athonite. Vestmintele de un rosu inchis si figurile 
sumbre de (un brun-gálbui denotá o väditä influentá a artei bizantine astfel 
dupá cum se fácea de cälugärii zugravi ai sfántului munte. Probabil cä si 
vechea picturá a bisericii dela Lipova se datoreste unui monah care invätase 
măestria paletei intruna din ráspánditele şcoli bizantino-athonite. 
Presupunerea aceasta ne-o confirmá si technicá desenului, fiindcá atát fetele 
sfintilor, cát mai ales hainele lor sunt de o constructie geometricá si liniará, 
lucru ce poate fi mai bine remarcat pe cutele ornatelor. Figurile lor rigide cu 
contururi colturoase si cu máni imobilizate nu prezintá nici o urmá de 
preocupári anatomice. In ansamblul lor privite, aceste douá fresce au 
caracteristicile bizantinismului atonit. De aici se pot trage alte concluzii 
pentru starea culturalá si religioasá a Románilor bánáteni din epoca 
premergätoare invaziunei turcesti. Biserica noasträ ortodoxá era in plinä 
inflorire, iar credinciosii romäni in bunä stare materialä dacä si-au putut 
permite sä-si ridice läcasuri atät de majestuoase si impodobite cu picturi 
zugrävite de maestri veniti din Athos. Probabil a existat o legäturä mai 
stränsä intre Romänii din Banat si intre lumea artisticä a Bizantului. Un 
studiu mai aprofundat si un examen mai minutios al vechei picturi dela 
Lipova ne-ar putea revela in aceste directii numeroase ipoteze si constatäri 
de mare valoare istoricä. 


Zugravul Nedelcu. 


In timpul ocupatiei turcesti biserica dela Lipova a trecut prin mai multe 
transformäri fiind folositá de nävälitori pentru diversele lor scopuri. Dupá 
plecarea definitivä a trupelor otomane s'a impus o radicalä renovare 
arhitectonică şi picturală. Nu s'a putut până acum stabili in ce stare de 
conservare era la epoca aceea prima pictură a zugravului athonit din veacul 
al XV-lea. Desigur că ea nu s'a putut păstra în cursul celor două secole de 
ocupaţie decât în măsura în care a fost acoperită cu 


tencuialä nouá sau cu var. In anul. 1732 au inceput deci lucrárile de 
restauratie. Biserica din Lipova a fost atunci pictatä de maestrul bänätean 
Nedelcu, a cärui semnäturä a fost descifratä pe peretele interior de sub o 
fereasträ. Längä numele pictorului nu este indicatä nici o cifrä de an, dar se 
presupune că el a zugrăvit biserica pe la 1735, căci renovarea ei a început în 
1732. Suprafaţa pictată de Nedelcu atingea după un calcul aproximativ vreo 
şase sute de metri pătraţi, dintre cari însă n'au putut fi desväluiti decât o 
treime, şi aceasta numai datorită priceperii şi grijei cu cari a procedat 
regretatul Ioachim Miloia când în 1929 a îndepărtat tencuiala şi straturile 
superioare aplicate peste minunatele creaţii ale lui Nedelcu. 

Pictura lui Nedelcu a împodobit pereţii bisericii dela Lipova aproape 
60 de ani. La 1792 biserica a fost din nou şi radical reparată, acoperindu-se 
cu ocazia aceasta şi toată opera maestrului, iar iconostasul de zid pe care 
Nedelcu zugrăvise sfinți şi scene biblice a fost demolat şi el, după cum ne 
arată un vechi proces verbal din arhiva parohiei. A fost un adevărat 
sacrilegiu artistic inutila reparaţie dela 1792, fiindcă biserica se găsea atunci 
într'o bună stare. Istoriografii vor fi chemaţi să lămurească motivele pentru 
cari a fost distrusă monumentala şi valoroasa pictură a lui Nedelcu. 
Tot stăruitoarelor cercetări întreprinse de Ioachim Miloia se datoreşte şi 
descoperirea altor icoane pictate de Nedelcu pe lemn în 1749, cari au 
împodobit iconostasul vechei biserici din comuna Butin. Deoarece însă 
această biserică de lemn din Butin a fost adusă aici în 1810 din comuna 
Câlnic de lângă Oraviţa împreună cu iconostasul ei, deci şi cu picturile lui 
Nedelcu, ridicându-se atunci în Câlnic o biserică de piatră, se presupune că 
zugravul Nedelcu a activat şi în regiunea Carasului. De aici alte două 
concluzii. Una este că Nedelcu desigur s'a bucurat pe la mijlocul secolului al 
XVIII-lea de un frumos renume în lot Banatul, căci altfel n'ar fi fost chemat 
chiar el să picteze catedrala mănăstirească dela Lipova şi o biserică de lângă 
Oraviţa, deci la o distanţă destul de mare pentru exercitarea unei profesiuni 
în vremea aceea. Şi cealaltă concluzie este că Nedelcu era de origine din 
părțile Oravitei, pentrucă numele acesta atât de specific bănăţean îl 
întâlnim numai în regiunea aceea. 

Până acum nu dispunem de alte date despre Nedelcu. Regretatul 
Joachim Miloia a muncit mult în direcţia desgropärii tuturor informatiunilor 
privitoare la vieata şi opera acestui mare zugrav bănățean, dar moartea 
prematură a vrednicului director dela muzeul din Timişoara a pus capăt şi 
acestor cercetări. Vom fi nevoiţi a-i studia opera lui Nedelcu din puţinele 
picturi cari ne stau la dispoziţie. lată cum a fost caracterizată pictura lui 
Nedelcu de către Ioachim Miloia, cel mai bun si competent cunoscător al 
acestei picturi: 

„Deja în scurta dare de seamă despre cele găsite la Lipova relevam 
caracterul frumos bizantin al picturii lui Nedelcu, care cui toate că observă 
strict legile picturii orientale în distribuţia spațiilor, în mişcarea figurilor, în 
caligrafarea cutelor, în aranjamentul mobilierului, în formele hainelor, etc, 
totuşi înfioduce mai multă umanitate în figuri, dându-le acea atmosfera 
simpatică pe care o găsim bine exprimată în aceste patru tablouri” (este 
vorba de icoanele aflate în biserica dela Butin) 

Despre pictura lui Nedelcu din catedrala Lipovei, profesorul Ion Stoia- 
Udrea, după un examen şi studiu critic făcut la fata locului, a scris între 
altele o frumoasă sinteză: 

„Nu putem şti dacă a murit tânăr sau bătrân, dar lucrările rămase de el 
denotă un talent ajuns la maturitate, un artist deplin format, cu aceeaşi 
pricepere şi artă desăvârşită lucrând pe lemn ca şi în frescă. Deplin stăpân pe 
desen si pe culoare, păstrează primitiva simplicitate a compoziţiei 
convenționale bizantine. Nu a încercat să spargă cadrele conventionalismului 
oriental, dar nici nu s'a lăsat anihilat de acest conventionalism, ci a păstrat o 
vădită libertate de mişcare, de afirmare a personalității lui în interiorul 
cadrelor canonice. Desigur că pictura lui poartă caracterul pur bizantin, 
înfăţişarea şi atitudinea figurilor, descrierea în cele mai mici amănunte a 
cutelor, a draperiei, construcția spaţială a compoziției şi aranjarea figurilor 
pe un singur plan, hieratismul, conventionalismul sărbătoresc şi rigid 
respectat cu sfințenie, arată o supunere deplină canoanelor picturii orientale, 
dar pentru aceea nu e lipsit de unele particularităţi, cari denotă o uşor 
pronunţată influintä 


13 


occidentalä. Aceasta se observä mai ales in näzuinta de umanizare a 
figurilor, in tendinta de a se apropia tot mai mult de culoarea fireascá a 
pielei, de a da gesturilor o crestere mai naturalá, mai verosimilá, precum si 
in constructia de o anumitä sihitecturá a mobilierului”. 

Dintre cele mai importante compoziţii ale zugravului Ne-delcu s'au 
conservat la Lipova: Judecata din urmă, Acopere-mântul Maicii Domnului, 
Hristos ca arhiereu şezând pe un tron străjuit de doi îngeri, Sf. Măria pe un 
alt tron între doi îngeri, Patriarhii Avram, Isac şi lacob, — iar la Butin: 
Hristos în tron binecuvântând, Maica Domnului cu Iisus în braţe, Sf. Nicolae 
şi Sf. loan Botezătorul. Ioachim Miloia a mai găsit un întreg iconostas pictat 
de Nedelcu şi avea intentiunea să publice un studiu mai vast despre opera 
acestui mare zugrav bănăţean, despre care susținea într'un articol de revistă 
că era „un artist crescut la un centru artistic important, poate chiar la Athos, 
căci în ceeace dânsul a produs nu găsim o clipă de şovăire, o clipă de 
diletantism diformätor, ci orice trăsătură la dânsul are o rațiune bazată pe 
cunoaşterea profundă a conceptelor de arta orientală”. 

Fără îndoială că Nedelcu a exercitat o mare influintá a-supra gustului 
de artă care era în fază de renaştere la Românii bănăţeni. Nivelul artistic al 
operei sale este o dovadă evidentă despre starea avansată a culturii româneşti 
din Banatul acelei epoci în care a trăit. Desigur că au mai fost şi alti pictori a 
căror nume şi lucrări nau putut fi încă desgropate. Ştim doar atât că în 
vremea lui Nedelcu a trăit şi zugravul Vlasici care a pictat iconostasul 
bisericii de lemn din comuna Surducul-Mare, comandat de „Kinezul Şandru 
Balosin" şi alţii, după cum se vede din inscripţia de pe uşile împărăteşti. 


Biserici pictate de Vasiie Diaconul. 


O altă figură proeminentă a vieții artistice româneşti din Banatul dela 
mijlocul secolului al XVIII-lea a fost ierodiaconul Vasiie, bunicul marelui 
cărturar bănăţean Constantin Diaconovici Loga. Am văzut că el venise din 
Oltenia şi se stabilise la 

Srediştea, organizând aici în 1736 o şcoală de pictură religioasă. Acest 

maestru zugrav, cunoscut atunci sub numele de ierodiaconul Vasiie 
Alexievici, a adus cu sine 50 de familii româneşti din Tismana şi a populat 
cu ele regiunea Värsetului, atât de devastată de pe urma războaielor cu 
Turcii. Este foarte probabil că acest Vasiie fiul lui Alexa a pictat multe 
biserici româneşti în partea sudică a Banatului, unde poate fi fixat terenul 
său de activitate artistică. Din acestea n'au putut fi descoperite până acum 
decât străvechea biserică de piatră dela Clopodia, care a fost pictată în 1762 
de el şi de fiul său George Diaconovici, ajutaţi de elevii şcoalei dela 
Srediştea. Păcat că pictura lor a fost rasă de pe pereții bisericii în 1910 când 
s'au făcut reparaţii la ziduri. Totuşi preotul de atunci, Petru Olde, a păstrat 
copiile după inscripţiile aflate pe vechea tencuială. Textul acestor două 
inscripții era: 

„Această sfântă biserică sau zugrăvit la anul 1762 în zilele luminatilor 
împărați Marii Terezii ai apusului şi ai Romei, fiind stăpânitori şi ai 
pământului acestuia, fiind episcop loan Georgevici; şi am început a zugrăvi 
la luna Iunie la 20 zile si am sfârşit în luna Septembrie la 7 zile 1762". lar 
cealaltă inscripţie preciza numele pictorilor: „Această sfântă biserică am 
zugrăvit, fiind zugravi eu iorodiaconul Vasiie Alexievici şi cu fiul meu 
George şi cu loan Popovici şi cu Radu Lazarevi'i, fiind ucenic Stancu Da... 
la anul 1762". 

Din această pictură a bisericii dela Clopodia au fost salvate cele patru 
icoane principale de pe catapeteazmă, cari nefiind zugrăvite pe ziduri au 
scăpat cu ocazia reparațiilor din 1910. Ele au fost achiziționate pe seama 
muzeului din Timişoara de Ioachim Miloia, care publicând reproducerile lor 
a scris următoarea apreciere asupra picturii lui Vasiie Diaconovici: 
„Influință apusului e foarte simțită. Stilizarea caligrafatá reprezentată atât de 
elegant de zugravul Nedelcu în prima jumătate a sec. XVIII-lea începe să 
dea îndărăt; împletitura geo-metrizată a cutelor începe să se destrame, 
volumul să fie construit prin punere de valori, prin modeste degradări de 
umbre, printr'o respiraţie largă a compoziţiei, prin gesturi libere, mai 
naturale decât în trecut, printr'un oval mai real, prin semnele 

unei vieți interioare, ale unor senzaţii vioaie de bucurie, însfârşit printr'o 
concepție de mai pronunţat adevärl'. 

Privind icoanele lui Vasile Diaconovici observăm o emancipare de sub 
rigiditatea bizantină şi o deslegare a formelor de sub încătuşarea geometrică. 
Technica lui e mai avansată, conururile mai ondulate, iar cromatismul său 
are ceva din paleta primitivilor italieni din cinquecento. Figurile sale sunt 
mai viabile şi privirile lor au o expresivitate, o luminoasă pătrundere. 
Proportiile liniilor se armonizeazä cu mişcările cari se degajează din ele. In 
general toată pictura sa denotă un studiu prealabil şi o concepţie, cari o 
ridică la rang de adevărată artă. 


Opera lui George Diaconovici. 


Cu George Diaconovici, care învățase arta zugrăvirii in şcoala tatălui 
său Vasile, începe o epocă de înflorire pentru pictura bisericească. El a ajuns 
un „maestru iscusit" şi 1-a depăşit cu mult pe tatăl său atât în compoziţie, cât 
si în technica. Operile lui conservate în diversele biserici bänätene ne-au 
rămas mărturie despre talentul şi puterea sa de creație. Şi în lucrările lui se 
remarcă aceeaşi influintä occidentală ca în icoanele tatălui său, dar ea este 
filtrată prin vădita sa personalitate, care îl face să iese din comun. 

George Diaconovici poate fi considerat ca un făuritor de nou curent 
artistic în pictura bănăţeană, fiindcă prin metodele sale de compoziţie şi de 
armonizarea culorilor, a ajuns să a-bandoneze rigorile şcolii bizantine şi să se 
apropie de maniera celor din apus. Opera lui poate fi plasată ca un punct de 
hotar, ca o perioadă de tranziţie între iconografia bizantină şi pictura 
precursorilor renasterii artei bänätene. Dela cei vechi a păstrat numai 
elementele de construcţie impuse de dogmele bisericii, mai ales gruparea şi 
atitudinele sfinţilor, atât de caracteristice, iar restul stilului şi al infätisärii 
figurale, precum şi tonalitátile armonizate Íntrun cadru mai perfect le-a 
împrumutat dela occidentali. 

Despre George Diaconovici ştim că s'a născut la 20 Aprilie 1736, deci 
în anul când a înființat tatăl său şcoala de zugravi si cea de „däscälie" la 
Srediştea-Mare. Prin urmare este născut 

în Banat, unde a activat toată vieata sa. Aici s'a căsătorit şi a 
avut 9 copii, dintre cari cel mai mare era scriitorul Constantin 
Diacenovici Loga, născut la 1760. 


George Diaconovici a fost fără îndoială cel mai renumit 

pictor bănăţean din jumătatea doua a veacului al XVIII-lea. 

Aceasta ne-o arată şi faptul că a fost chemat pretutindeni să zugrăvească 
bisericele româneşti, mai ales pe cele din valea Begheiului, situate în 
comunele dela Lugoj spre răsărit până la poalele munţilor ardeleni. Faptul 
acesta prezintă o semnificaţie deosebită, deoarece ctitorii acestor biserici, în 
loc să facă apei pentru zugrăvirea lăcaşurilor ridicate de ei la pictorii dela 
Lugoj cari erau mai aproape de valea Begheiului şi unde era în plină 
ascenziune o vestită şcoală de zugravi, au preferat să-l aducă pe George 
Diaconovici din parti mai îndepărtate, numai ca ctitoiria lor să fie 
împodobită cu idoandle maestrului dela Srediştea. 


Primele portrete bänätene. 


In multe din aceste ctitorii, alături de pictura bisericească se află şi 
portretul donatorului, care de obiceiu era cel mai bogat şi fruntaş ţăran al 
satului. Au o nebănuită importanţă aceste descoperiri, pe cari le-a făcut tot 
regretatul Ioachim Miloia când a studiat la fata locului pictura vechilor 
biserici de lemn aşezate pe cele două versante ale Begheiului severinean, 
adunând un imens material documentar pentru lămurirea vieții culturale şi 
religioase a Bomânilor bănăţeni din secolul al XVIII-lea. Prima importanță a 
descoperirii portretelor ctitorilor este că ea ni-l înfăţişează pe George 
Diaconovici ca cel dintâi picior portretist al Banatului, iar a doua este că prin 
această descoperire am ajuns să avem imaginea fidelă a ţăranului român 
bănăţean din epoca aceea. Prin urmare atât din punct de vedere artistic, cât şi 
etnografic, portretele pictate de George, Diaconovici sunt prețioase 
contribuţii şi dovezi pentru evidenţierea superiorității culturale şi spirituale a 
elementului românesct din Banatul de altădată. 


Examinând de exemplu portretul ctitorului loan Medescu 

din biserica de lemn a comunei Povärgina, pe care a pictat-o George 
Diaconovici la 1785, observám cu cátá finete si subtilitate a lucrat acest 
artist, împrumutând in technica sa figurală aproape toate metodele 
occidentale. Desenul este perfect, atitudinea demnă, liniile bine conturate, 
ansamblul armonios, iar coloritul natural. Faţa expresivă şi privirea de o 
mândrie sigură, n'au nimic artificial. întreaga făptură a ţăranului îmbrăcat în- 
tr'un vestmánt sărbătoresc iti face impresia că trăieşte. Pictorul a ştiut sá dea 
vieatä portretelor sale. 


Iconostasele lui George Diaconovici. 


Cei mai productivi ani de activitate artistică ai pictorului George 
Diaconovici sunt cei dela sfârşitul veacului XVIII-lea, din care epocă ne-au 
rămas cele mai multe urme despre pictura sa bisericească. Astfel bisericile 
din Povârgina "(1785), Bteşti (1783), Ritisor (1790), Căvăran (1799) şi 
Bujor. Este de exemplu foarte interesantă pisania din biserica de lemn a 
comunei Povârgina, care a fost caligrafată pe peretele nordic al altarului de 
George Diaconovici ca o amintire a operei sale: 

„Această sfântă biserică de nou sa făcut şi sa împodobit precum sa... 
supt împărăția împăratului losef al doilea prin blagoslovenia preaosfintitului 
episcop Sofronie al Timişului, fiind protopop Petru Petrovici a Sarazului şi 
preot paroh loan loanovici din Făget, ctitor loan Medescu ce sau numit 
Constantin şi Dumitru Chiricescu fiind chinez Petru Păcurariu ajutând $1 
Petru Diacovici din Fabrică, sau sfințit la anul 1785 Septembrie şi am 
zugrăvit eu Georgie Diacovici din Värset sau din Srediste". (Este probabil ca 
acest Petru Diacovici din Timişoara-Fabrică a fost fiul pictorului şi i-a ajutat 
tatălui său la zugrăvirea mai multor biserici.) 

In vremea aceea, mai ales la bisericile de lemn, iconostasele erau 
singurele picturi în afară de icoanele mobile ale sfinţilor cari se foloseau la 
procesiuni şi la miruire. Aceste iconostase erau podoabele interioare cari 
ridicau valoarea bisericii, de aceea ctitorii sau credincioşii căutau pictori 
renumiți pentru zugrăvirea lor. In acest domeniu a fost neintrecut George 

Dia- 
conovici. Iconostasele lui sunt de o frumusețe impresionantă şi foarte 
decorative. In partea de ornamentatie se resimte influenţa stilului baroc, dar 
în compoziţie se reflectează viguroasa sa personalitate. Aceste iconostase 
sunt mărturiile marelui său talent, inovator şi destelinätor de drumuri noui 
pentru pictura bănăţeană. 


O altă ramură de activitate era pictarea iocanelor de sfinți pe pânză cie 
se cusea apoi pe draperia steagurilor bisericeşti. Ca toți zugravii timpului 
său, şi George Diaconovici a pictat prapori, dintre cari un vechi exemplar se 
mai păstrează în biserica „Sf. loan" din cimitirul Caransebeşului. 


Influinta technicei occidentale 
asupra picturii bänätene. 


Dacä George Diaconovici a marcat o etapä de tranzitie deia vechea 
picturä bizantinä la cea apuseanä, toatä pleiada de artisti cari i-au urmat a 
mers înainte pe această cale a emancipării. Pentru arta bănăţeană se deschide 
o nouă perioadă caracterizată prin influinta technicei occidentale asupra 
picturii bizantine. Zugravii noştri au ajuns în contact cu cei veniți dela Viena 
sau din altă parte a apusului ca să picteze nouile biserici catolice cari se 
ridicau în comunele înființate prin colonizări. Dela aceşti străini pictorii 
români au învăţat noui metode de lucru şi o nouă technica de colorit, pe care 
au început-o să o adopte fără ca să se lase dominată de ea. Fondul bizantin al 
iconografiei româneşti a rămas intact, numai aspectul cromatic şi liniar a 
suferit schimbările impuse de manierile apusene. In general au fost introduse 
în atelierile pictorilor români, cari până atunci erau singurii artişti plastici 
indigeni, concepțiile renaşterii italiene. Această înrâurire a pătruns în Banat 
prin două căi, una directă venită cu maeştrii italieni aduşi de coloniştii 
lombardezi, şi alta ajunsă aici prin pictorii vienezi cari de mult purtau în 
technica lor metodele artei italiene. De aceea vedem în operile pictorilor 
români din perioada care leagă sfârşitul veacului al XVIII-lea de începutul 
celui următor o înviorătoare influinta a renasterii italiene. 

Privind de exemplu icoanele lui Stefan Ponerchiu din catedrala Lipovei 
rămânem uimiti in fata unei atât de pronunțate înrâuriri italiene. Atmosfera ce se 
degajează din tablourile acestui pictor, care a lucrat la Lipova între anii 1784 şi 
1787, ne reaminteşte căldura vizuală ce se desprinde din coloritul maeştrilor italieni. 
Ştefan Ponerchiu a avut o paletă bogată şj variată, combinându-o într'o nesfârşită 
gamă de nuanţe. In technica lui amestecul cromatic se produce fără contrasturi, şi 
imperceptibil, prin o armonizare mai perfectă a tonurilor. Intre icoanele sale ce se 
află pe iconostasul bisericii dela Lipova arnintim pe: „Sf. loan Botezătorul" 
Arhanghelul Mihai şi Gavril de pe cele două uşi laterale ale altarului cu câte un 
medalion deasupra lor reprezentând, unul „Stejarul Mambrului" şi celalalt din 
stânga „Jertfa lui Iacob", apoi un alt medalion mai mic infätisänd „Ispita lui Isus". 
Este remarcabilă şi compoziția „Naşterii Maicii Domnului". Ştefan Ponerchiu a 
restaurat şi pictura lui Nedelcu de pe curbura celor două abside. 

O altă operă minunată care datează din perioada aceea este şi pictura bisericii 
Sf. loan din cimitirul Caransebeşului. Autorii ei au rămas in semi-anonimat, 
deoarece nu ştim decât atât că i-a chemat „loan". Poate sá fi fost elevi de ai 
pictorului George Diaconovici sau chiar membri ai familiei sale, fiindcă aflăm multe 
puncte comune între arta lor şi a technicei maestrului dela Srediştea, deşi pictura 
dela Caransebeş pare mult mai avansată şi mai apropiată stilizărilor occidentale. 
Fără îndoială că ea poate fi considerată ca una dintre cele mai însemnate şi 
valoroase capo d'opere artistice pe cari le-a dat Banatul în domeniul picturii 
bisericeşti. Ea datează din 1787 după cum ne arată inscripția de pe peretele altarului 
în locul unde se face slujba proscomediei: „Primeşte Doamne şi zugravi Ion, loan 
sin ego Ion ucenic luli 1 1787". După un an, în timpul războiului dela 1788, Turcii 
au distrus în mare parte proaspăta pictură murală încât ea a fost restaurată la 1808. 
Aici este locul să-l amintim şi pe pictorul Vasile Ioanovici alias Barbulovici, care s'a 
născut la Timişoara in 1767 şi a locuit în oraşul său natal, avându-şi aici si 
atelierul. Despre activitatea lui nu ne-au rămas date mai sigure şi nici operile lui 
n'au putut fi încă descoperite. 

In această perioadă s'a realizat o îmbinare mai desävärsiti între pictura 
bizantină şi cea apuseană, dând naştere la o noua tendință care şi-a găsit exprimare 

prin dorinţa artiştilor noştri de a pleca să facă şcoală în străinătate. 
Intre cei dintâi cari s'au dus să facă studii în apus au fost pictorii 
Mihai Velceleanu şi Dimitrie Turcu. 


Pictorul Mihai Velceleanu. 


Originar din comuna Pianina, pictorul Mihai Velceleanu, al 
cărui autoportret datând de pe la 1820 se află în pinacoteci muzeului 
din Timişoara, a fost primul bănăţean care s'a dus la academia de arte- 
frumoase din Munchen ca să înveţe si să pătrundă tainele technicei 
occidentale. întors acasă, a fost angajat să picteze o serie de biserici, 
dintre cari s'au putut descoperi până acum cele din următoarele 
comune: Cuptoare Secul (1824), Câlnic (1830), Doman, Fizeş si 
Delineşti. 

Atelierul îl avea la Bocsa-Montanä, transformându-l într'o adevărată 
şcoală de pictură, la care veneau numeroşi elevi şi ucenici, chiar şi 
zugravi, ca să se împărtăşească din învățăturile academice. Mihai 
Velceleanu a fost un reformator în arta bănăţeană. El a rupt cu trecutul 
bizantin şi a introdus în technica sa numai metodele dela Munchen. In 
pictura sa religioasă se remarcă o vădită influență a lui Weigel, lucrând 
la zugrăvirea bisericilor cărăşene după modelul iconografiei construite 
de acest artist german. Cartea lui Weigel conținând cele 840 de icoane 
compuse din scenele Testamentului vechi şi nou şi purtând notele 
marginale scrise cu litere cirile de Velceleanu se păstrează la muzeul 
din Timişoara. 


Pictorul Dimitrie Turcu (1810—1883). 
Născut la 20 Februarie 1810 în Oraviţa, Dimitrie Turcu era 
fiul servitorului loan dela oficiul „cämäral" A umblat la şcoala primară 
română, apoi la cea germană, unde a învăţat şi desenul. Profesorul său 


văzându-l talentat, 1-a îndemnat pe tatăl 

sáu sá-1 dea la scoalá mai departe ca sá invete pictura. Din cauza säräciei 
de acasă, Dimitrie Turcu a fost trimis într'o cizmärie, unde după doi ani a ieşit 
calfă. Intre timp însă, sub imboldul lăuntric al talentului său, se ducea în 
ascuns la profesorul Krammer ca să ia lecţii de desen. Tocmai atunci zugră- 
via pictorul Arsenie Petrovici biserica din Oraviţa. Dimitrie Turcu l-a 
rugat să-l primască de ucenic şi să-l înveţe pictura. După mari stäruinte din 
partea maestrului, părinţii lui Turcu s'au învoit ca fiul lor să abandoneze 
meseria de cizmar, în speranţa unui câştig mai mare, mai ales că pictorul le-a 
vorbit cu mult interes despre talentul promițător care putea să-i asigure 
tânărului Dimitrie Turcu o carieră mai frumoasă şi mai rentabilă. După doi ani 
de muncă pe lângă maestrul Arsenie Petrovici, a ajuns zugrav, deşi n'avea 
atunci decât 19 ani. De teamă ca să nu ia lumea în cap, părinții l-au însurat 
cu Ioana Miletici, fiica unui cetăţean de vază din lumea românească a 
Oravitei. Dimitrie Turcu şi-a deschis imediat un atelier în care a început să 
lucreze ca pictor independent diverse comenzi pentru populația şi 
bisericele din Caras, îndeosebi prapori, icoane sfinte şi portrete. Prima biserică 
a pictat-o la Mehadia în anul 1829, deci la vârsta de 19 ani. Au 

urmat apoi altele, fiindcă renumele său a străbătut foarte iute toată partea 
de sud a Banatului. Şi azi se mai află în multe case din regiunea grănicerească 
numeroase icoane pictate de acest artist, care devenise foarte popular. lată 
bisericile cari au fost împodobite cu opera maestrului Dimitrie Turcu: 
Gärbovät (1831), Dalboset (1832), Prilipet (1832), Crusovat (1833), 
Domasnea (1834), Tic-vaniul-mic (1835), Bärzasca (1836), Liubcova 
(1836), Mircovät (1837), Tuffer de lângă Orşova (1838), Mucerit (1839), 
Rudäria (1840), Läpusnicel (1841), Bocsa-Montanä (1845), Ciclova- 
Montana (1844—1845), Borlovenii-vechi (1847). 

Consilierul cameral Grenzenstein (K. K. Hof-Kammerrath} i-a apreciat 
activitatea artisticá a lui Dimitrie Turcu, care fäcuse in 1847 portretul 
împăratului Ferdinand şi al palatinului Iosif, şi I-a luat sub protecţia sa, 
asigurându-i existenţa prin acordarea unui decret de negustorie în Oraviţa şi 
îndemnându-l să plece la academia de belle-arte din Roma. Turcu avea 


însă o 

familie grea pe care trebuia să o susțină şi atât din cauza lipsei de bani, cât şi 
de teama evenimentelor politice cari amenințau să ia proporții tot mai mari, a 
fost nevoit să renunțe la planurile unei călătorii de studii în Italia. In schimb 
când a izbucnit revoluţia dela 1848, a plecat cu soția şi cu cele patru fete in 
Oltenia şi în Muntenia, unde a stat doi ani, câştigându-şi traiul cu pictarea 
portretelor pe la casele boiereşti. Ar fi interesant să se facă cercetări pentru 
descoperirea acestor lucrări, cari l-au consacrat ca pictor cu renume şi în 
principatul românesc al Munteniei. 

După potolirea focului revoluţionar, Dimitrie Turcu se întoarce la 
Oraviţa, iar în anul 1851 începe pictarea bisericii din Sasca-Montanä. In anul 
următor pleacă la Viena ca să facă studii la academia de pictură, dar neavând 
suficiente mijloace de trai, n'a putut sta multă vreme în capitala austriacă. In 
1853 a fost deja înapoiat acasă începând din nou să picteze bisericele şi 
anume: cea unită din Săcaş (1854), Broşteni (1855), To-plet (1856), 
Bozovici (1858), Dognecea (1859), Mircovät (1860), catedrala din 
Caransebeş (1862—1863), Prilipet (1864), Târnova (1865), Gârlişte (1866 
—1867) şi biserica din Straja (1872). 

Ca date biografice mai putem aminti că fiica lui, Eufemia, s'a căsătorit 
cu pictorul Nicolae Haşca din Orşova, care deceda la adânci bătrâneţe în 
1929. 

Nicolae Hasca era originar din comuna Toplet şi a învăţat pictura în 
şcoala socrului său Dimitrie Turcu, cu care a colaborat la zugrăvirea multor 
biserici. Intre cele pictate numai de Nicolae Haşca amintim: Pârvova (1860), 
Cornea (1864), Läpus-nicul mare (1878), Borlovenii noi (1879), Gärbovät 
(1886), Bänia (1897), Pätas (1901) si Pecinisca (1903). El a restaurat la 
1872 pictura socrului säu din biserica dela Toplet, care datase din 1856. Tot 
Nicolae Hasca 1-a ajutat pe Dimitrie Turcu la pictarea bisericii din Rudäria 
in anul 1840, deci ca foarte tánár ucenic, si in anul urmätor la pictarea 
bisericii din Läpusnicel, pe care a restarat-o apoi mai tärziu, In 1862. 


Precursorii renasterii picturii bänätene. 


Aceşti doi mari artişti bănăţeni, Mihai Velceleanu si Dimi- 

trie Turcu, împreună cu toată pleiada de pictori cari au urmat pe drumul 
directivelor date de ei, pot fi considerați ca precursorii renaşterii artelor 
plastice in Banat. Toată pictura bisericească a secolului al XIX-lea poartă 
ceva din concepţiile şi technica acestei mişcări. In locul vechei arte bizantine 
se r.aşte o compoziție nouă originală şi specifică acestei provincii, care nu 
poate fi definită nici prin dogmele celor din trecut şi nici prin normele 
academice importate, fiindcă ea este generată din antagonismul acestor două 
pedagogii opuse. Ea poate fi caracterizată ca fiind pictura religioasă a 
pământului bănăţean astfel după cum au simtit-o şi au creat-o artiştii prin 
puterea talentului lor ca o expresiune a gustului format din respectul tradiției 
şi din nevoile evoluţiei. 


Aici este locul să pomenim numele şi bisericile zugrăvite de unii dintre 
cei mai de seamă pictori cari au urmat această cale a precursorilor şi au 


activat în decursul secolului al XIX-lea. 


Dimitrie Popovici a fost unul dintre cei mai talentaţi elevi ai lui 
Dimitrie Turcu, ajutându-l pe acesta la pictarea bisericilor din Domaşnea, 
Bârzasca, Ciclova-Montanä, Borlovenii-vechi, Dognecea, Prilipet şi Gärliste 
Fiul acestuia, Mihai Popovici, a ajuns să picteze singur bisericele din 
lablanita (1856) şi Greoni (1870), iar la cea din Bozovici l-a asistat pe 
Dimitrie Turcu. S'au creat în rândurile pictorilor bănăţeni o serie de dinastii 
familiare, cari s'au menţinut generații dearândul prin transmiterea secretului 
artistic din tată în fiu. Astfel s'a perpetuat şi familia Diaconovicilor, stabilită 
cu atelier de pictură în Caransebeş şi poreclită după obiceiul bănăţean cu 
numele de „zugravu". 

Dintre elevii lui Mihai Velceleanu putem să-l amintim pe Dimitrie 
Mihailovici, care l-a ajutat pe maestrul său în 1830 la pictarea bisericii de 
piatră din Câlnic. Aceasta a fost zidită în locul celei de lemn zugrăvită de 
Nedelcu şi vândută credinciosilor din comuna Butin, cari fiind săraci nu 
puteau să-şi ridce o biserică nouă. Tot sub influenţa lui Velceleanu a stat şi 
pictorul Nicolae Marisescu din Bocşa Montană, despre care se ştie in 
temeiul nouilor descoperiri că a pictat în anul 1821 biserica 

din Comorişte, iar mult mai târziu pe cea din Slatina. Theodor Gherdanovici 
din Lugoj l-a ajutat pe Velceleanu la pictarea bisericii din Ezeriş, apoi a 
zugrăvit mai târziu bisericii din Sinteşti, Temereşti şi Sadova nouă. De 
şcoala lui Mihai Velceleanu se tin şi pictorii Ciolac din Oraviţa şi Giura de 


origine din Macedonia. 


Printre urmaşii lui Dimitrie Turcu se cuvine să-i amintim în primul 
rând pe următorii pictori de biserică, menționând si operile lor: loan 
Stefanovici (Bucovät 1823), Zaharia Achimescu, din Caransebeş, 
(Bolvasnita 1840, Plugova 1861), Lazar Zbagan din sudul gräniceresc al 
Banatului (Cäväran 1848, Tincova 1852, Crivina 1860, Tärnova 1886, 
Drinova 1911), fon Badifi din Lugoj (Säräzani 1880, Tapia 1882, 
Zgribänesti, Prisaca, Visag, Jena, Ohaba Mätnic, Satu-mic 1901, Pogänesti 
1901, Hitias 1902, Honorici 1905) si Gheorghe Putnic din Biserica Albä 
(Jertof 1878, Vräniut, Moldova nouä, Vucova 1889, Giurgiova, Brosteni 
1901, Pojejena romänä 1910). 

In afarä de aceste grupuri de zugravi Banatul a mai avut in cursul 
veacului al XIX-lea o seamá de pictori románi a cäror activitate a fost 
absorbitä in cea mai mare parte de comenzile diverselor parohii ortodoxe. De 
aceea in preocupärile lor artistice problema gäsirii de metode noui pentru 
pictarea bisericilor a ajuns pe planul intäi. Este remarcabilä evolutia spre 
manierile academice pe care a inregistrat-o pictura noasträ bisericeascá din 
Banat dealungul secolului trecut. Din multimea acestor pictori voiu mentiona 
aici trei figuri din trei centre diferite ale Carasului. Astfel Dimitrie Simovici 
din Oravita care a zugrävit cu Turcu biserica din Dalboset, apoi Gheorghe 
Marisescu din Resita care a pictat bisericile din Ruschita, Väliugsi Rusova 
veche, si in sfärsit talentatul maestru Filip Matei dela Bocsa romänä, care a 
realizat nenumärate opere de artä bisericeascä. Intre bisericele pictate de 
Filip Matei amintim pe cele din comunele: Racovita (1870), Banloc (1877), 
Ramna (1879), Märcina si Giurgiova (1882), Ciclova (1892), lam (1898), 
Cadär (1905), Värädia (1906), Voiteg (1910), Maidan (191!), Giulväz 
(1912), Ghilad (1913), Forotic si Ghertenis (1917), Rä- 

cäjdia (1927), Dubova (1928) si Semlacul mare (1936). A pictat in 1878 
impreunä cu Gheorghe Putnic biserica din lertof. Filip Matei a mai pictat 
bisericile din: Vasiova, Percosova, Petrila, Alibunar si din alte sate 
bänätene, fiind unul dintre cei mai reputati maestri ai iconografiei noastre 
religioase. 

Aici trebuie sá amintim si numele lui Bartolomeu Dellio-mini din Caransebes, 
care a pictat multe biserici románesti din Banat, íntre cari cele din comunele: 
Nádrag, Petroman, Apadia, Armenis, Icloda, Sacul, Silaj, Särbova, Toager, 
Teregova si altele Toatä aceastá pleiadá de pictori si zugravi de biserici cari au 
premers renasterii artei bánátene au avut marele merit de a fi abandonat 
formele vechiului bizantinism şi de a fi dat o importanţă mai mare studiului 
perspectivei bazat pe legile geometrice, precum şi o deosebită atenție anatomiei 
corpului. Culorile pe cari le intrebuintau erau mai delicate, iar desenul mai 
simetric. Tot la ei putem găsi obârşia tendinței naturaliste. Interpretarea 
naturii îşi căpăta o întâietate în arta lor de a picta, iar ceeace era nenatural 
rămânea neglijat. 

E greu de a fixa, prin studiul operilor, fazele de progres ale picturii 
până în timpul renaşterii artei bänätene, fiindcă cele mai mari şi mai 
importante lucrări erau frescele şi iconostasele, cari nu s'au putut prea bine 
conserva. Totuşi, din examinarea tablourilor păstrate până astăzi se poate 
spune că precursorii aceştia prin munca lor fecundă şi prin studiul serios al 
desenului şi al culorilor, au pregătit calea clasicismului, care şi-a ajuns 
apogeul pe vremea marelui maestru Nicolae Popescu. Aceşti precursori ai 
renaşterii bänätene mai au şi meritul că au transformat cu totul pictura 
bizantină, aducând la baza compoziţiei naturalismul, iar ca fundamentală 
condiţie a desenului: anatomia, proporția şi perspectiva, conform legilor 
geometrice. Deci au reuşit sá stabilească o legătură între piturä şi ştiinţă. 


Pictura clasică. 
Renaşterea artei bänätene poate fi plasată pe la mijlocul secolului al 
XIX-lea. Constantin Daniel şi Nicolae Popescu erau 

cele două genii cari au inaugurat o nouă epocă în istoria picturii din Banat, iar 
operile lor au rămas pentru posteritate ca o dovadă de splendoare a spiritului 
atât de subtil şi de generos, care a promovat şi a dominat toate 

curentele renaşterii noastre. Mulţi pictori academici n'am avut în timpul acela, 
fiindcă poporul român era destul de sărac şi nu putea să-şi permită încă luxul 
unei arte mai scumpe. Mijloacele materiale ale bisericilor noastre ortodoxe 
erau mult prea reduse decât să poată încuraja şi plăti comenzile de lucrări 
artistice mai mari. In această stare de împrejurări neprielnice desigur că 
renaşterea picturii bänätene n'a putut atinge proporțiile unor mişcări 
similare din altă parte. Totuşi, dacă nu s'a putut produce cantitativ, este însă 
remarcabilă calitatea superioară a putinelor manifestări de operă clasică. 
S'au găsit talente viguroase, cari înfrângând nevoile şi greutățile vremilor, au 
reuşit prin fecunditatea şi strălucirea puterii lor de creaţie să ridice pictura 
românească din Banat la un nivel de înaltă concepţie şi technică artistică. 
Clasicii bănățeni, cari sau inspirat foarte mult din arta italiană, au 
introdus în technică paletei metode optice pentru compunerea unui colorit, ca 
să dea cele mai variate nuanțe dintre umbră si lumină. In concepţia lor 
formele şi desenul erau subordonate coloritului, iar varietatea tonurilor şi 
efectelor de lumină aveau precădere în pictură. Compoziţia se baza mai mult 
pe concursul fanteziei, decât pe elementele pe cari le punea natura la 
dispoziția lor. Cu toate acestea, cromatica lor a rămas sumbră, închisă, de o 
tonalitate profundă şi câteodată mistică, mult asemănătoare coloritului ce îi 
caracterizează pe clasicii din apus. 

Cele mai reprezentative figuri ale clasicismului bănăţean din pictura 
românească sunt: C-tin Daniel, Sava Petrovici şi fiul său Pavel Petrovici, 
apoi Nic. Alexici şi Nic. Popescu. In afară de Nic. Popescu ceilalți patru 
artişti au fost revendicati de către Sârbi ca aparținând neamului lor. Temeiul 
greşit al acestei revendicări a fost de mult dovedit, el fiind construit pe nişte 
ipoteze trase din faptul că aceştia au pictat biserici ortodoxe-sârbeşti. Ori în 


epoca lor biserica românească era subordonată ierarhiei sâr- 

besti si era deci natural ca artistii románi sá picteze pentru a-sezámintele si 
bisericile särbesti. In schimb s'au aflat documente .si scrisori suficiente carl 
au arätat originea si nationalitatea romäneascä a acestor artisti. De exemplu 
cánd s'a publicat concursul pentru pictarea catedralei särbesti din Timisoara- 
Cetate, s'au prezentat oferte atát din partea lui Constantin Daniel, cát si din 
partea lui Sava Petroviei si Nicolae Alexici. Deoarece era vorba de 
realizarea unei opere de picturá ortodoxá si fiind ei cei mai mari artisti 
romäni ai timpului, era natural ca sá concureze pentru obtinerea acestei 
comenzi, care a fost apoi atribuitá si indeplinitä de Constantin Daniel. 
Acesta, despre care Särbii sustineau cä era „Tizian"-ul lor, in realitate nu stia 
nici mäcar särbeste, cäci toatä corespondenta si actele purtate cu autoritätile 
bisericii särbesti erau scrise in limba germaná. Pe de altä parte s'au aflat 
numeroase dovezi si manuscrise de ale lui Constantin Daniel din cari rezultá 
indubitabila sa origine si nationalitate romänä. Desigur cá aceasta o stiau si 
Sârbii, si totuşi pictarea catedralei a fost încredințată unui român, fiindcă 
nici ceilalți doi concurenţi nu erau sârbi ci tot români. 


Constantin Daniel (1798—1873). 


Din cauza misterului care a planat asupra vieţii sale, Constantin Daniel 
a fost prezentat de diferitii istoriografi într'o lumină de informatiuni nesigure 
şi de date familiare neverificate, de multeori chiar inventate. Tot ce s'a scris 
despre originea şi naționalitatea sa era eronat, dând adesea naştere la unele 
exageräri sau reticente privitoare la vieata sa. El nu şi-a aflat încă adevăratul 
şi scrupulosul său biograf, care să-l infätiseze în splendoarea strălucirii sale 
de mare maestru român, fiindcă toți tari au scris despre el s'au mulţumit să 
construiască ceva artificial pe temeiul datelor deja cunoscute, dar 
neverosimile şi contestate. Cercetări şi descoperiri noui au relevat până acum 
suficiente probe despre originea şi naționalitatea română a artistului. In afară 
de documentele scrise au rămas şi mărturii ale timpului cari au confirmat 
acest lucru. Astfel declarația farmacistului Leopold Menczer din 
Becicherecul-mare, care cu- 

noscându-l bine pe artist, a dovedit că pictorul Constantin Daniel însuşi 
spunea că era român şi de român îl considera toată lumea cu care a ajuns în 
contact. S'au aflat nu demult corespondențe scrise într'o duioasă limbă 
românească de către Constantin Daniel nepoatei sale dela Lugoj. Aceste 
manuscrise sunt păstrate de descendenții ei, Dr. Victor Cristureanu, 
împreună cu o parte a moştenirii lăsate de maestru, între care se află ineditul 
si singurul autoportret al lui Constantin Daniel, precum şi portretul soției 
sale Sofia Dely. In schimb nu s'a găsit nici o urmă de dovadă că Daniel ar fi 
fost sârb, în afară de simpla afirmaţie necontrolată a unor autori străini. Din 
contră este cert că el nu ştia nici să vorbească şi nici să scrie sârbeşte, lucru 
ce se confirmă şi prin faptul că toate chitantele şi actele date de el 
comunității särbesti din Timişoara n'au fost scrise în sär-besfe, ci în limba 
germană. 

Originea şi naționalitatea română a lui Constantin Daniel sunt pe deplin 
dovedite. Rămâne încă de a se lămuri şi identitatea părinților săi, despre cari 
s'a înregistrat până acum o vagă informație, mai mult o presupunere. Se ştie 
că pe tatăl său I-a chemat Grigorie Daniel, afirmându-se despre el că a fost 
ostaş în armata rusească de sub comanda lui Suvarow, care trecea pe la 
începutul anului 1798 prin părțile bänätene îndreptându-se spre Italia şi 
Elveţia împotriva Francezilor. Se crede că cu ocazia aceasta Grigorie Daniel 
s'a desfăcut de convoiul trupei din care făcea parte şi a rămas la Lugoj, unde 
s'a căsătorit. Alte date despre părinții pictorului Constantin Daniel nu sau 
putut descoperi. Chiar şi acestea, precum şi simpla afirmaţie a unora că soția 
lui Grigorie Daniel ar fi fost sârbă, n'au fost cu nimic dovedite sau susținute. 
Dar admitând ipoteza că Grigorie Daniel ar fi venit la Lugoj cu armata 
rusească, şi în acest caz este evidentă naționalitatea sa, căci în armata aceasta 
se aflau multi români din regiunile nordice ale teritoriului nostru etnic. Prin 
urmare, pornind dela teza istoriografilor de până acum că Grigorie Daniel ar 
fi venit în Banat cu trupele ţarului, putem să-l considerăm de origine român 
moldovean. 


Constantin Daniel era o figură bizară, misterioasă, nu-i 

pläcea sá vorbeascá nici celor din anturajul säu intim despre pärintii si despre 
copiläria sa. Un singur lucru accentua, ca era näscut la Lugoj si cä era romän. 
Nici anul naşterii nu-l ştia exact, spunea însă că s'a născut sau in 1798, sau 
în anul următor. In anul 1810 s'a stabilit la Timişoara, probabil singur, fara 
părinţi, fiindcă despre ei nu s'a putut afla ce au devenit şi cât au mai trăit. 
Cine ştie ce tragedie s'a petrecut în familia lor, încât acest copil fără 
copilărie, a fost nevoit la vârsta de 12 ani să pornească singur pe drumul greu 
al vieţii şi să-şi găsească rosturile la Timişoara. Prea mare i-a fost desigur 
durerea ce-i copleşea sufletul, dacă a căutat în tot restul vieții sale să 
îngroape în taină şi uitare anii copilăriei şi amintirea părinților. Avea o fire 
tăcută, închisă, şi totdeauna refuza să vorbească despre sine. Unde a învățat 
arta picturii şi pe lângă ce maeştri a lucrat nu se poate preciza cu certitudine, 
fiindcă Constantin Daniel singur se lăudă că era autodidact şi n'a stat sub 
influinta nici unui artist, realizând totul prin ceeace a putut crea cu propriul 
său talent. Este şi explicabilă originalitatea picturii sale, deoarece în vremea 
aceea Banatul n'avea maeştri aşa de mari cari să-i depăşească talentul şi să-i 
imprime o directivă. Fără îndoială că a trebuit să treacă prin mai multe 
ateliere de pictori unde să se inițieze şi să învețe mestesugul penelului şi 
technica culorii, dar aceste ateliere nu erau decât treptele inevitabile ale scării 
care să-l innalte spre strălucirea carierii sale. 

Când soarta l-a adus la Timişoara, Constantin Daniel a ajuns in 
atelierul pictorului Arsa Teodorovici (+1835), unde talentul său 1-a ajutat sá 
producă în scurtă vreme adevărate opere de artă cari au generat în sufletul 
maestrului o gelozie, urmată de concedierea tânărului elev. Incontestabil că 
Daniel, pentru a-şi câştiga existența şi pentru a-şi continua studiile de 
pictură, a mai muncit si în alte ateliere. Nestatornicia sa poate 1-a purtat dela 
un maestru la altul şi este foarte probabil că mai mult a învăţat dela artiştii 
străini, italieni şi vienezi, cari erau în trecere prin Timişoara sau veniseră aici 
pentru îndeplinirea unor lucrări. Din mulțimea anonimă a maeştrilor săi 
Constantin Daniel nu s'a ales cu o influinta dominantă, ci a ieşit 

cu o maturitate artistică, susținută şi dublată de vigurosul său geniu creator. 
De tânăr a început să lucreze pe cont propriu. A făcut mai ales portrete, 
ajungând în technica lor la o perfecţiune egalabilă cu arta marilor făuritori 
venețieni ai renaşterii italiene. Cât a stat la Timişoara e greu de stabilit, 
fiindcă după emanciparea sa a început să cutreere satele bänätene în câu 
tarea comenzilor de icoane religioase, îndeosebi de portrete pe cari le făcea 
pentru un „galben" (o monetä de aur). 

La 27 Februarie 1827 s'a căsătorit în biserica romano-catolică din 
Becicherecul-Mare cu Sofia Carolina Iosefina Dely (nasc. 14 Aprilie 1806 si 
decedată la 7 August 1872). Soţia sa a fost originară din Becicherecul-Mare, 
unde pictorul şi-a cumpărat după cununie o casă, pe care a aranjat-o cu mult 
gust artistic şi a încercuit-o cu o frumoasă grădină de flori. A ţinut ca soţia 
Tui să se bucure de un cămin stabil în timpul colindärilor sale după lucrări. 

In primăvara anului 1829 ajunge până la Panciova, unde încheie la 26 
Maiu contractul pentru pictarea bisericii ortodoxe de acolo cu preţul de 2800 
florini, primind separat pentru două tablouri o altă sumă de 1200 florini. 
Pictarea bisericii a terminat-o în 1833, lucrând între timp şi la diverse 
portrete, dintre cari zece ale nobilei familii Iagodici, unul al starețului 
Teodosie dela Voilovici, şi altul reprezentându-l pe părintele loan Popovici 
aşezat pe catafalc. Din Panciova a trecut în fruntaşa comună românească 
Uzdin, unde a pictat biserica şi minunatul iconostas alcătuit din numeroase 
imagini de sfinți. Acest iconostas al bisericii româneşti din Uzdin este ca o 
bijuterie, fiind considerat ca unul dintre cele mai valoroase opere ale 
maestrului Daniel. La Uzdin a lucrat alți patru ani. S'a constatat că avea o 
metodă de a picta încet, djar temeinic şi minuţios. Nici odată n'a predat un 
tablou până ce nu era sigur de perfecțiunea lui. Cu aceste două biserici şi cu 
numeroasele portrete şi-a creat un renume în tot Banatul, devenind în curând 
cel mai mare pictor al provinciei. 

După terminarea lucrărilor din sudul Banalului, s'a mutat iarăşi la 
Timişoara, mentinändu-si însă ca domiciliu stabil casa din Becicherecul 
mare. In timpul acesta catedrala sârbească din 

Cetate a publicat concurs pentru pictarea unui nou iconostas In locul celui 
vechi vändut cu 500 florini lui loan Stoianovici, care 1-a däruit apoi bisericii 
din Cuvejdia. La acest concurs au participat in afará de el inca patru artisti 
dintre cari doi erau dela Drezda, iar ceilalti doi erau bänäteni: Nicolae 
Alexici si Sava Petrovici. Lucrarea a fost atribuitä lui Constantin Daniel 
pentru 6000 florini, prin hotărîrea consiliului dela 18 Septembrie 1837. El a 
inceput pictarea in luna Maiu a anului urmätor si a terminat-o in Noembrie 
1843. Iconostasul" acesta al catedralei särbesti din Timisoara-Cetate se 
compune din 52 do icoane, constituind si azi o admirabilä expozitie 
permanentä a marelui nostru maestru. 

Constantin Daniel de mult avea intentiunea sä plece in Italia si sä vadä 
operile marilor maestri ai renasterii, dar planul nu si 1-a putut realiza decät in 
anul 1848. A doua călătorie în străinătate a făcut-o în 1851, când afară de 
oraşele italiene a mai vizitat şi Viena. Era prima escapadă a sa din mediul 
tradițional al Banatului, în care numai cu ajutorul energiei sale creatoare a 
izbutit să-şi afirme puternicul său talent. Era pentru el cea dintâi ocazie de a 
lua contact cu lumea artistică din afară şi de a contempla în faţa marilor 
pânze clasice taina combinației cromatice şi subtilitatea compoziţiei. S'a 
întors acasă complect reconfortat în concepţii şi îmbogățit în viziuni 
alegorice. A adus cu sine o nouă paletă şi o nouă optică, complectată cu 
disciplina şi technica ce le-a putut învăţa şi pătrunde din operile lui Tizian, 
Veronese şi Tintoretto. Marea personalitate artistică a lui Constantin Daniel 
şi-a găsit drumul de afirmare prin metodele acestor mari maeştri venețieni. 
De atunci a început o nouă perioadă în activitatea sa. 

Biserica din Dobrita, pe care a pictat-o din August 1852 până in 
Septembrie 1855, dar mai ales iconostasul bisericii din larcovät (1858— 
1861), sunt cele mai strălucite dovezi ale unor înfăptuiri noui, inspirate 
dintr'un geniu care şi-a primit botezul renaşterii italiene. Daniel a devenit un 
iscusit meşter al culorii. Gama lui de nuanțe şi tonuri vibra pe o întindere 


nesfârşită între lumină şi umbră. Evita coloritul viu, iar în amestecul pa- 


32 


sale erau! idealizate, iar fata şi manile lor erau de o finetä şi gingăşie 
impresionantă. Nuditatea şi coloritul epidermic era de o luminositate 
titianicä. Sfinții săi erau pätrunsi de divinitate, iar madonele de o înfăţişare 
angelică. Soţia sa i-a pozat adesea pentru aceste madone, cari ar putea fi 
egalate din punct de vedere al valorii artistice cu numeroasa opere străine ce 
împodobesc pereţii marilor muzeie. 

Ultimii ani ai vieţii sale Constantin Daniel i-a trăit alături de soţia sa în 
casa lor din Becicherecul mare. Copii n'a avut, dar a adoptat o fată, care s'a 
măritat cu farmacistul Pokorny din Gad. Marele maestru al culorii a murit la 
25 Maiu 1873 în Becicherecul mare şi a fost înmormântat în cimitirul de 
acolo alături de soţia sa, care decedase cu un an înainte. Averea i-a mostenit- 
o soţia lui Pokorny şi nepoata sa Nera căsătorită Laios din Lugoj, care era 
fiica sorei sale. Această Nera avea două fete dintre cari Măria Laioş s'a 
căsătorit cu Petru Cristureanu, tatăl doctorului Victor Cristureanu in 
posesiunea căruia se află azi scumpele relicve artistice ale pictorului Daniel. 

Constantin Daniel a activat numai în Banat, mai ales la Timişoara şi la 
Becicherecul mare. Desigur că s'au păstrat în părțile acestea numeroase 
opere ale căror identitate încă n'a putut fi stabilită. O cercetare în această 
direcție ne-ar aduce fără îndoială multe surprize preţioase. 


Pictorul Sava Petrovici (1794—1857). 


Un alt pictor român din şcoala clasică bănăţeană era Sava Petrovici 
despre care în mod greşit se susținea că era de naționalitate sârbă. Mai putin 
talentat decât Daniel, lucrările lui ni-l înfăţişează totuşi ca pe un artist de 
mari posibilităţi technice. Nu era un colorist atât de fin, dar creaţiile lui 
păstrau liniile clasicismului. Mai puţin vioiu în expresii şi cu tonalități mai 
închise, portretele sale nu conţineau nimic artificial şi nici idealizäri, ci se 
apropiau mai mult de realitate. Respectând dogmele clasicismului, el făcea 
pictură realistă. In Timişoara s'au păstrat numeroase portrete executate de el. 
Tot Sava Petrovici 

l-a pictat şi iconostasul bisericii särbesti din Mehala. In ceeace priveşte 
vieata sa, ştim doar atât că s'a născut în comuna Izvin la 1794, iar după 
căsătorie s'a stabilit în Timişoara-Fabric, apoi în Cetate, unde a murit la 9 


Iunie 1857. 


Pavel Petrovici (1819 —?). 

Despre fiul lui Sava Petrovici ne-au rămas şi mai puține urme. Este sigur 
însă ea în pictură l-a depăşit cu mult pe tatăl său. Acest artist, Pavel 
Petrovici, a fost victima temperamentului său aventuros. Nu era statornic şi 
îi plăcea să ducă o vieatä de boem, fără griji, şi mereu pe drumuri. El s'a născut 
în Timişoara la 1819. După ce a terminat şcoala primară s'a apucat de pictură. 
S'a căsătorit cu o fată din Modos in 1838, deci la tânăra vârstă de 19 ani. 
Trei ani a stat cu soţia sa şi cu doi copii la Modoş, pictând portrete şi icoane 
sfinte. In biserica din Modos se mai păstrează nouă bucăţi de tablouri în 
ulei făcute de Pavel Petrovici. In 1843 şi-a părăsit familia şi a plecat în lume, 
colindând Indiile şi China ani dearândul şi câştigându-şi existenţa din 
pictarea portretelor. S'a întors în Europa, la Paris, în 1847, dar acasă na 
mai venit. Ultima scrisoare ce a primit-o familia dela el purta data anului 
1851. De atunci nu s'a mai aflat nici o urmă despre el. 


Nicolac Alexici (1811—1873). 


Contimporan şi rival al Ivii Constantin Daniel, Nicolae Alexici s'a inițiat 
şi el în arta picturii la maestrul Arsa Theodorovici din Neoplanta, unde se 
stabilise acesta 'după plecarea sa din Timişoara. Pictorul Nicolae Alexici 
însă n'a putut să atingă aceleaşi culmi de realizări artistice, deşi făcuse studii 
academice la Viena şi în Italia. Era în schimb un perfect cunoscător al 
desenului, dând liniilor şi formelor o prioritate faţă de colorit. Aici este 
fundamentală deosebire intre arta lui Daniel şi a lui Alexici. Pentru primul 
conta mai mult cromatica, iar pentru celalalt minutiozitatea si exactitatea 
desenului. Privind tablourile lui Nicolae Alexici iti face impresia că liniile 

contu 
rurilor serpuiesc sub culoare. Cu toate acestea, pictura de apaentä metodică 
si circumspectä a lui Alexici radiază multă căldură. Se poate spune cu drept 
cuvânt că a fost un mare pictor academic, păstrând în technica sa o conduită 
severă şi ordonată. 

Original din părțile sudice ale Banatului, Nicolae Alexici s'a născut în 
anul 1811. La vârsta de 20 ani sa dus la Viena, unde a urmat doi ani 
academia de arte frumoase. In 1833 trecut în Italia unde şi-a continuat 
studiile încă trei ani. A făcut apoi o călătorie în țările balcanice. In 1840 s'a 
aşezat la Timişoara, unde s'a căsătorit cu Măria Stanchici, fiica unui ofiţer din 
Verona, care fusese mutat din Italia ca să facă serviciu militar în capitala 
Banatului. După câţiva ani însă îşi stabileşte domiciliul la Arad, unde a locuit 
până la moartea sa. A decedat la Arad în ziua de 1 Ianuarie 1873. 

Activitatea artistică a lui Nicolae Alexici a fost prodigioasă şi extrem 
de fecundă. A pictat enorm de mult, fiind copleşit de atâtea comenzi, cari 
veneau din toate regiunile Banatului. De aceea primele sale lucrări din 
tinerețe sunt mai valoroase, fiindcă le putea realiza mai încet, având mai 
mult timp la dispoziţia sa. In afară de nenumăratele portrete şi icoane sfinte, 
Nicolae Alexici a mai pictat şi o serie de biserici româneşti şi särbesti. Intre 
cele româneşti amintim: Arad, Fibis, Capolnaş şi Cuvin, precum si 
numeroase iconostase aşezate în diversele noastre biserici. 

Nicolae Alexici a întemeiat o dinastie de pictori, fiindcă atât fiul său 
Dusan, cât şi descendenţii acestuia, au urmat pe calea artistică, zugrävind 
biserici, icoane religioase, ba chiar şi portrete. Nici unul însă din urmaşii lui 
Nicolae Alexici n'au a-juns Ia perfecțiunea sa technica. 


Pictorul Nicolae Pop«scu (1835—1877). 


Alături de renumitul artist Constantin Daniel, cel mai mare pictor 
român bănăţean din trecut a fost Nicolae Popescu Numeroasele sale desene 
Şi tablouri păstrate de Muzeul Bäntean din Timişoara, precum şi picturile 
diverselor biserici cari se mai pot mândri şi azi cu opera marelui artist, ne 
înfăţişează nu numai prodigiosul său talent, dar în acelaşi timp şi fineţea 


manierei sale de a compune subiecte de o profundä conceptie artisticä. Din 
toată opera sa rezultă că a fost cel dintâi pictor bănăţean care a ridicat arta la 
rang academic, trasând liniile de conduită şi fixând normele clasicismului 
pentru o nouă metodă de technică şi de cromatică. 

Lumea îl cunoaşte pe Nicolae Popescu numai sub latura activității 
sale artistice. Puţini ştiu că el a fost un insufletit na. tionalist, care a muncit şi 
a luptat pentru emanciparea neamului românesc. Când a fost la Roma, şi-a 
petrecut multă vreme în fata columnei lui Traian, făcând numeroase 
desene după baso-reliefurile din marmoră, cu scopul ca întorcându-se acasă 
printre Românii bănăţeni, să le răspândească şi să scoată în evidență 
originea noastră latină. Şi azi se mai află împrăştiate în multe parti aceste 
desene. Românismul înflăcărat şi credinţa în desrobirea neamului său şi le-a 
manifestat mai ales când a prevestit unitatea noastră națională cu jumătate de 
veac înainte de împlinirea ei. Ne-au rămas două dovezi despre această 
mărturisire de credință a pictorului Nicolae Popescu. Una este o schita 
de compoziție pentru o mare lucrare în care voia să simbolizeze unirea, 
gi alta este inscripția descoperită nu de mult pe cărţile celor doi evanghelişti 
pictaţi pe bolta bisericii din Seleus, în Banatul iugoslav. Pe cartea deschisă 
a unuia dintre aceşti evaghelişti se poate ceti textul următor: „Cu foc 
m'am nutrit şi cu sudoare cruntă m'am adăpat pentru naţiune. Viitorul 
Românilor va fi mare, însă trebuie luptă şi iarăşi luptă. Dumnezeu cu noi. 
N. Popescu". lar pe cartea celuilalt evaghlist stă scris: „Doamne caută din 
ceriu spre servul său, Nicolae Popescu, ajută-i lui şi natiunei române şi scapä- 
i de tirani, 1870. Nicolae Popescu". Aceste insoriptii cari denotă un curaj şi 
un sentiment ce-l va onora întotdeauna pe marele nostru pictor bănăţean, 
se păstrează şi azi ca un simbol de credință românească pe bolta bisericii 
din Seleus. Inscriptiile acestea profetice au stat decenii dearândul 
neobservate, fiindcă erau prea departe de puterea vizuală a ochiului şi nimeni 
nu s'a gândit sa cerceteze ce a scris Nicolae Popescu în cărțile 
evangheliştilor. Poate şi autorul lor a dorit să fie ele scoase la lumină numai 
după înfăptuirea visului său national. 

Nicolae Popescu a stat trei ani în comuna Seleuş, terminând cu pictarea 
bisericii în anul 1872. Pentru această operă a fost onorat cu suma de zece mii 
florini. A mai pictat şi biserica noastră ortodoxă din comuna Pesac. 

Nicolae Popescu s'a născut in Zorlentul-Mare, judeţul Caras, la 6 
Octombrie 1835 din părinți săraci. Tatăl său era zugrav de icoane, meserie 
care nu-i prea aducea suficient pentru a putea trăi. Clasele primare le-a făcut 
în satul său natal, fiind unui dintre cei mai buni elevi. Deja de pe atunci s'a 
manifestat la el talentul artistic. De pe atunci a început să picteze icoane, 
probabil văzând şi învățând dela tatăl său. Preotul satului, Lazar Tiapu, 
descoperindu-i talentul l-a luat sub protecția şi îngrijirea sa, iar mai târziu, 
după moartea bătrânului Popescu (1849), 1-a trimis să înveţe mestesugul 
zugrăvelii la pictorul acdemic Mihai Velceleanu din Bocşa, unde a stat doi 
ani, probabil până la moartea maestrului său. De aici a trecut la pictorul 
Mihai Popovici din Oraviţa, apoi s'a dus la Budapesta, de unde însă nu peste 
mult a plecat in 1860 la Viena ca să urmeze artele frumoase. Aici a putut 
sta patru ani datorită bursei primită dela fundaţia familiei Mocioni. In anul 
1864 s'a dus dela Viena la Roma, unde s'a înscris la „Accademia di San 
Luca". In Italia s'a deschis înaintea lui Nicolae Popescu marea perspectivă de 
carieră artistică şi acolo a început să creieze într'adevăr opere prețioase. Se 
spune că Popescu şi-ar fi vândut un tablou Papei dela Roma cu 
considerabila sumă de 30 mii de lire. Tot la Roma s'a căsătorit cu o italiancă 
numită: Paulina Farnesi, despre care pictorul bănăţean susţinea că se trăgea 
din vechea şi nobila familie a Farnesilor. 

In 1870 se întoarce în Banat împreună cu soția sa şi se stabileşte in 
Zorlentul-Mare. Admiratori a avut foarte multi. Românii însă, fiind mai 
săraci, nu prea puteau să-l ajute, iar străinii nu voiau să-i comande lucrări 
fiindcă era român. După ce termină cu pictarea bisericii din Seleuş, se mută 
la Värset, dar nici aici nu-i merge, deoarece nu are pentru cine picta. Pleacă 
apoi în România vechie ca să-şi încerce norocul. Ajuns în Gorj, pictează în 
1874 împreună cu Zaharia Achimescu din 

Caransebes biserica dela Tärgu-Jiu. Nu si-a gäsit insä rosturile nici aici. A 
plecat din nou la Roma, unde în toamna anului 1875 s'a stabilit într'o locuință 
din Vicolo dei Spagnioli 29, cu gândul de a rămâne definitiv în Italia 
împreună cu familia sa. In vara anului 1876 a venit în Banat să picteze 
biserica din comuna Pesac. Tablourile iconostasului le-a făcut însă la Roma 
în timpul iernii şi le-a adus la Pesac în vara anului 1877. când a terminat cu 
pictarea bisericii. După aceea umblă pe la episcopiile dela Arad şi 
Caransebeş cu un plan de a înființa o academie de arte frumoase cu ajutorul 
acestora. Din memoriul său depus la Consiliul eparhial al Caransebeşului 
rezultă intentiunea lui Popescu de a organiza o şcoală de pictură religioasă 
pentru pregătirea zugravilor de biserică. 

Pe la sfârşitul anului 1877 Nicolae Popescu se aşează în Lugoj, unde îşi 
închiriază o modestă casă în strada Olarilor. Dacă moartea prematură nu l-ar 
fi doborât în ziua de 29 Decembrie 1877, el urma să restaureze şi să picteze 
biserica ortodoxă română din Lugoj. Corpul său neînsuflețit a fost 
înmormântat în cimitirul istoric al acestui oraş de mari tradiții naţionale. 

Vieata lui Nicolae Popescu este o adevărată tragedie. S'ar putea scrie 
multe amănunte impresionante din sbuciumările sale sufleteşti. Poate se vor 
afla condeie bänätene cari să-i romateze vieata pe baza atâtor documente şi 
date cari se păstrează, în arhiva episcopiei din Caransebeş şi în cea dela 
Muzeul Bänätean din Timişoara, unde sunt catalogate şi scrisorile lui 
Nicolae Popescu trimise din Italia protectorului său, contelui Sigismund 
Ormos, care era binecunoscut pentru dragostea sa fata de artele frumoase. 


Academia de pictură proiectată de Nicolae Popescu. 


Vom insista puţin asupra proiectului elaborat de Nicolae Popescu 
pentru înființarea unei academii de arte frumoase la Caransebeş, fiindcă atât 
din punct de vedere cultural, cât şi artistic prezintă o mare valoare istorică. 
A fost de altfel prima încercare din Banat cu proporţii şi planuri aşa de mari. 

Memoriul lui Popescu, scris cu o îngrijită caligrafie şi înregistrat la 


38 


Consiliul eparhial din Caransebeş sub No. 238/1877, este datat la 22 Iulie 
1877 şi cuprinde o largă expunere a programului contemplat de marele artist 
bănăţean, care spre regretul tuturora n'a ajuns să-şi înfăptuiască idealul său 
atât de măreț. Intre altele memoriul arată textual: „Subsemnatul m'am decis a 
mă aşeza în Caransebeş şi a înființa aici o şcoală de pictură după programul 
alăturat. După cum se poate vedea din acest program, şcoala de pictură are 
de scop a desvolta la poporul român arta picturei pe baza picturei bisericeşti 
care, precum a fost la alte popoare, este şi la poporul nostru începutul natural 
al desvoltärii şi lätirei acestei arte. Din firea lucrului urmează că subscrisul 
am lipsă de cea mai călduroasă sprijnire din partea dieceselor române cu atât 
mai vârtos, fiindcă eu nu dispun de mijloacele necesare spre a învinge 
greutăţile ce se ivesc la înfiinţarea acestei şcoli. Acest sprijin ar fi de două 
feluri, adică sprijin în bani spre a acoperi spesele pentru o localitate, rechizite 
şi modelele necesare, şi sprijinul moral pentru predarea de tot felul de pictură 
bisericească la această şcoală, ca cu timpul şcoala să devină în stare a se 
susține însăşi din propriele sale mijloace. Mai departe Vin a descoperi 
venerabilului Consistoriu, că împărtăşind eu această ideie cu Prea Sfintia Sa 
Părintele Episcop al diecesei Aradului, nu numai că a primit cu plăcere, dar 
mi-a promis tot putinciosul sprijin atât în bani cât şi în lucru de pictură 
bisericească". ;Si memoriul îşi continuă argumentarea, scoțând in relief mai 
ales nevoia de a pregăti elemente româneşti capabile pentru pictarea 
bisericilor, cari negăsind întotdeauna maeştri români, dau comenzi unor 
zugravi străini. 

Scopul şcoalei era „de a instrui pe elevi ca să poată depinge cu colori 
după natura". Programul ei era fixat de Nicolae Popescu după cum urmează: 
„Şcoala începe cu pictura bisericească, apoi desvoltându-se va trece la 
pictura din istoria națională şi universală. învățământul se împarte în patra 
graduri mari de câte 1 sau 2 ani. Afară de instrucțiunea practică în desemn şi 
pictură, se propun şi studiile auxiliare nece- 

sare pentru arta picturii, precum: anatomia, perspectivele, istoria 
universală, istoria bisericească şi istoria artelor”. 

Ideia lui Nicolae Popescu a fost imbratisata cu multă insufletire atât de 
episcopia Caransebeşului, cât şi de lumea românească. Boala 1-a pregătit 
sfârşitul înainte de a-şi putea vedea realizat minunatul său vis. Multele 
nenorociri si desamägiri cari s'au ţinut de capul lui în ultimii ani, l-au impins 
spre căutarea unor consolări, pe cari numai alcoolul i le putea procura. 
Pieptul său destul de plăpând începu să se macine, iar tuberculoza 
înrădăcinată în adâncul plămânilor i-a pus capăt vieţii tocmai la câteva luni 
după ce se iviră posibilitățile unui trai mai ordonat. 


Clasicismul romantic al lui Popescu. 

Nicolae Popescu era un mare doctrinar al clasicismului bánátean, 
ajungánd prin studii si cercetäri personale sá dea o definitie nouá acestei 
picturi si sá formuleze perspectivele unui romantism, pe care si-a clädit mai 
ales conceptiile sale artistice din ultimii ani. El n'a produs, ci a creat. El n'a 
lucrat in serie şi n'avea preocupări de fecunditate cantitativă, ci grija lui cea 
mai mare era să realizeze opere perfecte şi totdeauna noui. Nici odată nu s'a 
repetat şi nu s'a copiat pe sine, fiindcă era cuprins de ritmul unei permanente 
evoluţii. Era stăpân pe desen şi pe culoare deopotrivă. Compozițiile le studia 
în preata bil prin diverse schitäri şi creionäri, iar timpul liber şi-l folosea 
pentru adâncirea problemelor de plastică. înregistra pe hârtie fel şi fel de 
mişcări pentru a găsi cele mai potrivite formule anatomice. Examina sub 
diferite aspecte fenomenele naturii, ca din complexul lor să scoată ceeace 
avea darul de a-1 sensibiliza. Avea un instinct pentru captarea frumosului, pe 
care îl reda apoi într'un chip atrăgător şi seducător. 

Nicolae Popescu a evoluat deîa disciplina pur academică spre un 
clasicism romantic. In lucrările sale de mai târziu observăm contribuţia unei 
abundente imaginatii, iar în pictura sa religioasă chiar o ingenioasă 
îndrăzneală de a evoca patetic faptele biblice. Câteodată a alunecat şi spre 
alegorism, fără să-şi piardă însă direcţia clasică dela care nu s'a abătut nici 


odată. 

Totuşi în creaţiile lui se resimte o mobilizare şi o animare mai pronunțată a 
figurilor, abandonând stabilitatea de poză a clasicilor. Personagiile sale se 
mişcă şi îmbracă un caracter de vieatä prezentă. Ansamblul compoziţiei se 
tine dela sine, se leagă printr'o armonizare de atitudini şi gesturi. In portrete 
aceeaşi eleganță şi manieră. Opera lui Popescu este atât de complectă, încât 
cuprinde în ea rezuitatele unor studii şi experienţe la cari puţini artişti au 
putut ajunge. Dacă soarta nu i-a îngăduit să-şi vadă şcoala realizată, în 
schimb la concepțiile şi technica iui a putut să crească o nouă pleiadă de 
pictori bănăţeni, cari au continuat pe acest drum, depăşind însă formele 
clasicismului şi atingând curentele romantice şi alegorice. Pictura bănăţeană 
a fost îndrumată spre un neo-clasicism, dând talente de noui făuritori, cum 
sunt loan Zaicu şi Virgil Simonescu. 


Pictorul loan Zaicu şi romantismul religios. 

loan Zaicu dacă avea alte posibilităţi de afirmare şi dacă trăia într'un 
mediu mai prielnic tendinţelor sale artistice, cari denotă o vădită avansare 
spre (romantismul religios, ar fi putut ajunge la mari realizări şi creații. Dar 
greutăţile vieţii şi lipsa unui teren de muncă si de manifestare l-au forțat să- 
si tempereze zborul spre concepții mai înalte. Sufletul său sensibilizat cu 
vibrații de o profundă religiozitate şi animat de înclinări romantice l-a 
predestinat să devie un mare reformator de arta. Dacă soarta l-ar fi favorizat 
putin, desigur că noua cale a romantismului religios pe care apucase l-ar fi 
condus spre apogeul unei cariere strălucite. 

loan Zaicu s'a născut la 1868 în comuna Fizes din județul Caras, din 
părinți plugari. învățătorul Martin Tiapu dându-şi seama de talentul elevului 
său, îl duce după terminarea şcoalei primare ca ucenic în atelierul pictorului 
Filip Matei din Bocşa. Aici se iniţiază în tainele zugrävelii, învățând foarte 
iute meşteşugul. Ajungând calfă, pictează împreună cu maestrul său 
numeroase biserici, între cari şi pe cea dela Comloş. Adunându-şi un mic 
capital, pe care I-a complectat cu o modestă bursă primită dela Fundaţia 
Gojdu, loan Zaicu pleacă în 1892 la Viena şi se înscrie la academia de arte 
frumoase. La Viena du- 

ce o vieatá retrasă şi plină de privatiuni, dar foarte intensivă in muncă si 
studii. In decursul celor patru ani cât a stat acolo a făcut progrese uimitoare, 
perfectionändu-se mai ales în desen. In timpul acela dădea încă preferință 
formelor faţă de colorit, ca să ajungă mai târziu un subtil înfăptuitor al 
îmbinării acestor două elemente printr'o desăvârşită armonizare a tonurilor şi 


desenului. [Intors acasă, a fost în 1897 încredințat cu pictarea bisericii dela 


Nădlac pentru suma de cinci mii florini. Cu prilejul acestor lucrări face 
cunoştinţa dşoarei Vioara Ruga cu care se căsătoreşte şi se stabileşte apoi în 
casa părinților ei dela Jimbolia, unde îşi deschide un atelier de pictură. In 
1911 se mută la Timişoara, cumpărându-şi o casă în strada Porumbescu Nr. 
9. Atunci a fost angajat să picteze biserica românească din Timişoara- 
Fabrică, ultima sa operă, deoarece boala de rinichi i-a fost fatală. A murit în 
Martie 1914 şi a fost înmormântat în cimitirul ortodox român din Timişoara- 
Elisabetin. 

In afară de numeroasele compoziţii şi portrete, loan Zaicu a mai pictat 
bisericile din comunele: Nădlac (jud. Arad), Fazecas-Värsand (Ungaria), 
Cerneteaz (jud. Timiş- Torontal), Borlova (jud. Severin), Sicláu (jud. Arad), 
Feni (jud. Severin), Iladia (jud. Timis-Torontal), Pociovelişte (jud. Bihor), 
Doclin (jud. Caras), Checia-română (jud. Timiş- Torontal), Sännicolaul-mare 
(jud. Timiş- Torontal), Cenadul-unguresc (Ungaria) si altele. 

Muzeul din Timişoara a achiziționat o frumoasă colecție din operile 
pictorului loan Zaicu, mai ales o serie de schițe şi studii din cari se pot 
vedea preocupările şi evoluţia artistului. O mulțime de tablouri se mai 
găsesc în case particulare, îndeosebi la rudele şi prietenii săi. 


Neoclasicismul lui Virgil Simonescu. 

Din mijlocul învățăturilor academice s'a emancipat o altă energie 
creatoare, un alt talent viguros şi revoluționar, căutând să-şi facă drumuri 
noui printre diversele dibuiri şi reactiuni împotriva clasicismului. Virgil 
Simonescu a ieşit dintrun mediu academic, de unde n'a luat cu sine decât 
strictul necesar pentru făurirea unor noui curente, cari să învioreze, atât 
printr'o cro- 

matică mai luminoasă, cât şi printr'o technică mai maliabila, pictura clasică. 
De aceea putem să-l considerăm ca pe cel mai reprezentativ exponent şi 
creator al neo-elasicismului bănăţean. 

Profesorul Virgil Simonescu s'a născut în comuna Gladna-română de 
lângă Făget în ziua de 15 Aprilie 1881. Tatăl său Leon Simonescu era 
brigadier silvic. Şcoala primară a urmat-o în satul său natal, iar studiile 
secundare la liceul săsesc din Sibiu, apoi la Orăştie si la Lugoj, unde a luat 
bacalaureatul în 1902. Împotriva vointii părinţilor săi a plecat după aceea la 
Miinchen, unde a studiat patru ani la academia de arte frumoase cu profesorii 
Raupp, Feuerstein şi Dietz mai ales pictura religioasă bizantină. Vieata de 
student în străinătate a dus-o împreună cu Aurel Vlaicu şi cu sculptorul 
Alexandru Liuba, cari studiau şi ei la Miinchen. Tot din timpul acela datează 
colaborarea artistică a lui Virgil Simonescu la revista „Luceafärul" din 
Budapesta, care apărea sub conducerea poetului Octavian Goga. 

Adevărata sa activitate artistică începe imediat după terminarea 
studiilor, deci la vârsta de 26 ani, când întorcându-se acasă, a fost însărcinat 
să picteze bisericile din Boldur, Gruini şi Mehadia (1907—1908). Cu 
primele sale venituri a pornit într'o nouă călătorie de studii, de data aceasta 
în Italia, apoi la Paris, Diisseldorf, Berlin, Lipsca, Viena şi alte centre 
artistice. 

Virgil Simonescu a pictat de atunci peste douăzeci de biserici, dintre 
cari cele mai monumentale sunt catedrala unită din Lugoj şi biserica 
ortodoxă română din Orşova. Intre celelalte trebuiesc amintite în primul 
rând bisericile din: Făget, Buziaş, Voivodint, Várset, Vlaicovät, Bocsa- 
română, Reşiţa, Costeiul mic şi mare, Ferendia, Sanovita, Măgura, etc. 

Ca portretist a eternizat figurile marilor bărbaţi bănăţeni, intre cari şi 
chipul atât de expresiv al neuitatului tribun Coriolan Brediceanu. 

Virgil Simonescu este unul dintre pictorii bănăţeni contimporani cărora 
nu le place să-şi etaleze lucrările in expoziţii, de aceea nici n'a luat parte la 
nici o expoziţie în afară de cea colectivă din 1923 dela Timisoara. 

Ca date biografice mai putem aminti că s'a căsătorit în 

1907 cu dsoara Otilia Birlea-Jucu si are doi băieți, pe Tuliu si Leon, iar dela 
1919 functioneazá ca profesor de desen la liceul din Lugo). 

Examinánd opera pictorului Virgil Simonescu ne frapeazá ín primul 
ránd cáldura si luminositatea coloritului sáu, care este incompatibil cu 
nuantele obscure ale clasicilor. Cromatica lui oscileazá intre tonalitatea 
impusá de academii si íntre paleta impresionistilor. De aceea optica si 
technica sa poate fi plasatá la marea cotiturá a drumului picturii bänätene, 
fäcänd legäturä íntre generatiile artistilor dinainte de unire si cei de azi. El 
prepará terenul pentru introducerea impresionismului ín Banat. 


Scoala impresionistá. 

In Banat impresionismul a strábátut numai dupá unire, dar curentul sáu 
a ajuns asa de puternic încât domină azi tot climatul in care trăiesc şi 
activează pictorii acestei provincii. Introducerea lui n'a întâmpinat dificultăți 
ca în altă parte, fiindcă publicul de aici era deja pregătit pentru înţelegerea 
unor astfel de creaţii. 

Impresionismul bănăţean nu trebuie privit însă numai sub aspectul unei 
doctrine importate. Sursele lui sunt mai adânci si au ramificații şi în nevoile 
sufleteşti ale poporului român din Banat, a cărui geniu național avea rezerve 
fecunde pentru făurirea unor concepții proprii şi originale, cu totul opuse 
clasicismului. Era o frământare de idei, o evoluţie de spirit, care a deschis 
orizonturi noui nu numai pentru pictura bănăţeană, dar în acelaşi timp şi 
pentru literatură şi muzică. 

Impresioniştii au preconizat o nouă technlcă şi o nouă estetică pentru 
pictură. Ei s'au sustras rigorilor academice, au abandonat atelierul şi s'au dus 
să ia contact direct cu natura. Au pictat în aer liber şi au făcut tablouri în 
întregime după natură. Erau interpreţii fideli ai lumii exterioare. Arta lor era 
empirică. Intuitia şi inteligența vizuală erau determinate pentru metoda lor 
de lucru, care era de altfel foarte simplă: copiau natura. De aceea 
impresioniştii au adus multă lumină şi multă atmosferă în pictură. Viziunea 
lor ascuţită a dat o intensitate 

de colorit vesel tabloului, care se scălda într'o baie de soare. Culori deschise, 
tonuri pure şi divizate într'o infinită gamă de nuanțe luminoase formează 
acel adevăr optic, care este fundamentul doctrinei impresioniste. Este 
remarcabilă această armonie vizuală care îmbină fără tranzitii tonurile vii cu 
contrastele, care combină fără gradatii de nuanţe culorile închise cu cele 
clare. Opoziția între lumină şi umbră, este una dintre caracteristicele picturii 
impresioniste. 

Adepții clasicismului îi acuzau pe impresionişti că neglijează 
compoziția şi concepţia spirituală a tabloului, că nu se gândesc şi nu 
meditează asupra subiectului. Pentru impresionişti era însă mai important să 
observe natura, să-şi aleagă subiectul, să-l aranjeze şi să-l interpreteze cu 
un sentiment de sinceritate artistică. Ei aveau oroare de pictura făcută în 
atelier, de pictura făcută cu ajutorul imaginației sau fanteziei. Pentru ei totul 
era ochiul, perceptiunea naturii. Ceeace era pentru muzică urechea, acelaşi 
lucru era pentru pictură ochiul. Artistul era interpretul sincer al naturii, el 
înregistra pe pânză ceeace vedea cu ochiul său. Ca o consecinţă a faptului că 
impresioniştii trăiau şi lucrau în mijlocul naturii, în cea mai mare parte ei 
tratau motive de peisagii. Ei nu se preocupau de compoziţia poetică a 
tabloului, ei nu apelau la spiritul şi sentimentul psihologic ca şi clasicii, şi 
nici nu se făceau robii neditatiei artistice ca şi pictorii academici, ci 
redădeau pur şi simplu viziunea peisagistă aşa cum o percepeau. 


Influinta lui M. H. Georgeseu asupra 
picturii bänätene. 


Marele maestru al impresionismului românesc, pictorul Marin H. 
Georgeseu, decedat la 14 Decembrie 1932 în vârstă de 40 de ani impliniti, 
şi-a legat o parte a activității sale artistice de Banat, recoltând din 
splendorile acestei regiuni minunate subiecte de peisagii şi lăsând asupra 
picturii bänätene vizibile şi radicale urme de noui orientări. Prietenia mea cu 
M. H. Georgeseu şi stăruitoarele invitații ce i le făcusem l-au determinat sá 
vie la Timişoara şi să-şi petreacă vacantele din va- 

ra anului 1922 in Banat. Cele cäteva luni träite in mijlocul poporului 
bänätean, atát de iubitor de artä si de frumos, l-au innältat sufleteste pe 
maestrul bucureştean în asa măsură încât mereu imi spunea că s'a ataşat mult 
de această provincie, având dorința de a munci pentru propăşirea ei 
culturală. A găsit aici un teren şi elemente bune pentru o rodnică pepinieră 
de arte plastice. Gândul lui, pe care mi 1-a mărturisit, era să întemeieze la 
Timişoara o Academie de belle-arte, pe care s'a oferit sa o conducă fără nici 
o pretenţie bănească, venind aici să stea mai multe zile pe an. împrejurările 
erau însă nefavorabile pentru realizarea acestei intentiuni. El a fondat mai 
târziu o proprie academie la Bucureşti, care a funcționat până la moartea sa, 
iar la Timişoara ideia lui n'a putut rodi decât o asociaţie de artişti, cu scopuri 
mari, dar fără viitor. 

Şederea în Banat a lui M. H. Georgescu a fost de bun augur atât pentru 
pictura sa, cât şi pentru artele bänätene. El s'a întors în capitală cu peste o 
sută de lucrări culese din pitorescul peisagiilor bänätene, cari au format 
punctul principal de atracţie al expoziției sale deschisă în Aprilie 1923 la 
„Maison D'Art" din Bucureşti. Succesul şi admiraţia unanimă, stârnite de 
această expoziție cu subiecte bänätene, au fost viu comentate şi înregistrate 
cu multă simpatie de toată presa şi de publicul iubitor de artă. Marin H. 
Georgescu a primit o nouă consacrare, iar Banatul a fost mândru că şi-a 
văzut minunatele sale privelişti eternizate în opera unui mare artist. 

Influinta ce a exercitat-o Marin H. Georgescu asupra picturii bánátene a 
fost considerabilä. A fost asa zicänd un revolutionar al conceptiei si al 
technicei picturale, preconizänd printre artistii bänäteni ideia cä cel mai bun 
atelier este natura. I-a scos pe acestia din studiourile lor si i-a chemat sub 
cerul liber, invätändu-i sá pätrundä farmecul picturii in „pleine air", A 
deschis noui perspective pentru arta plasticä din Banat, .formánd o directie 
impresionistä care a dat fericite si numeroase rezultate. Dintre adeptii säi 
bänäteni, cari s'au grupat in jurul lui, trebuie citati in primul rand pictorii 
Corneliu Liuba si Ioan Isac, fiindcä in operile lor se remarcä mai simtitor 
influinta lui 

Marin H. Georgescu. Amändoi l-au insotit pe maestrul bucurestean in 
turneul sau si l-au asistat la cercetarea $i examinarea peisagiului, precum si 
la fixarea lui in culori, invatand dela el nu numai tainele technicei si ale 


cromaticei, dar şi subtilitátile de deslegäri vizuale. 


Itinerariul artistic al lui Marin Georgescu in Banat avea ca puncte de 
popasuri in primul rand cetatea Timisorii $i cartierele märginage de unde 
putea mai bine prinde perspectivele orasului scäldate in zarile amurgului. L- 
au pasionat foarte mult tarancile din partea Buziasului, cu pitorescul lor port 
national, armonizänd din sugestivele oprege bänätene vibrante culori de o 
vie expresivitate. In satul natal al pictorului Ioan Isac, Ia Ciclova-Montanä, a 
descoperit vraja luminozitatii caselor taranesti batute de lumina soarelui, 
realizánd o gama nesfärsitä de nuante si contrasturi. Se stie cá pictorul 
Georgescu era un mare maestru al contrastelor, sustinänd cu drept cuvant ca 
efectul unui tablou este in raport direct cu jocul dintre lumina si umbrä. 
Dupä conceptia sa ceeace percepe ochiul nu putea fi decät rezultanta unei 
combinatii vizuale dintre diversele contraste. 


La Ciclova-Montanä pictorul bănăţean loan Isac a învăţat dela maestrul 
Georgescu tot mestesugul penelului si a pätruns tot secretul paletei. 
Săptămâni dearándul au lucrat împreună, fie cu şevaletul, fie cu caseta de 
culori pe genunchi, fixändu-se adesea asupra aceluiasi subiect. De aceea 
descoperim in opera lui Isac atäta asemänare si atätea linii comune cu cele 
din creatiile marelui artist bucurestean. Mai ales technica si coloritul par sa 
fie atat de apropiate. 


Marin H. Georgescu avea predilectie penetru panoramele cu multä 
perspectiva, fiind unul dintre cei mai desävärsiti interpreti ai adäncimilor in 
spațiu. Ori regiunea Carasului, cu atâtea văi si dealuri, îi oferea nenumărate 
subiecte. In general căuta să fixeze pe primul plan un „arbore grigorescean" 
după cum îi numea pe stejarii tunşi până la coroana superioară, cari stăteau 
izolaţi şi majestuoşi în mijlocul câmpiilor presărate cu flori multicolore. Şi 
pe Georgescu îl încântau aceşti arbori pitoreşti pe cari îi regăsim în 
numeroase tablouri ale marelui nostru Nicolae 

Grigorescu. In jurul acestor stejari li pläcea sä brodeze restul peisagiului. 
L-am urmärit adesea in timpul cand lucra si 

mi-am dat seama de admirabila sa putere de intuitie artisticä, 

de perfecta sa pricepere technica si de finetea sa coloristicä. 

Marin H. Georgescu era un maestru al desenului, el însă nu întrebuința 
niciodată carbunele pentru fixarea liniilor pe tablou, ci îşi întipărea în 
viziunea sa toată construcția peisagiului, marcând doar cu penelul unele 
distanţe şi gradatii; pe cari urma să-şi construiască treptat adâncimea 
perspectivei. El trata înainte de toate primul plan al subiectului, căruia îi 
dădea o importanţă structurală şi îl îmbrăca într'o tonalitate mai 
expresivă, lăsând fondul perspectivei să plutească într'un colorit 

de atmosferă transparentă. 

Cu totul alta era technică lui Marin H. Georgescu când picta casele 
ţărăneşti din satele cărăşene sau diverse lucruri îmbăiate în soare. Aici îşi 
aplica metoda contrastelor, fixând pe tablou în primul rând petele de umbră, 
ca după aceea să treacă la scoaterea în evidenţă a efectelor de lumină. In. 
aceste cazuri nuanțele paletei sale variau într'o cromatică combinată din 
galben, portocaliu şi ocre, pe un fond abundent de Silberweiss ori de 
Kremserweiss. Prin justele îmbinări de culori a ajuns să interpreteze cu atâta 
căldură şi precizie orice lumină sau reflexie ce dădea peisagiutui un înveliş de 
sugestive şi impresionante tonalități. 

Cu vreo 45 de tablouri pictate în Ciclova-Montană, Marin H. Georgescu 
s'a dus la Maidan, în comuna natală a pictorului bănățean Corneliu Liuba, 
unde împreună cu cei doi adepţi ai săi şi-a continuat opera artistică. De aici a 
trecut la Oraviţa şi la Anina, apoi s'a înapoiat cu prietenii săi la Timişoara. Al 
doilea turneu I-a făcut la Caransebeş şi la Orşova, unde a stat mai mult timp, 
traversând în fiecare dimineață Dunărea până ia Ada-Kaleh. Toată ziua o 
petrecea în compania pictorilor loan Isac şi Corneliu Liuba pe această insulă 
turcească. Coloritul exotic şi fermecător al ambianţei, casele de construcție 
orientală şi căile pavate cu cărămizi roase de vreme şi de atâta circulație, 
terasele de cafenea cu jucători de table şi cu oameni îmbrăcați 

în costume locale, precum şi zidurile cetăţii eu pitorestile lor arcade au fost 
atât de atractive pentru Marin H. Georgescu si pentru amicii săi bănăţeni 
încât s'au pasionat să picteze o serie de subiecte din încântătoarele vederi ale 


Ada-Kalehului. Marin Georgescu se simtia aici Ia largul său. Lucra enorm de 
mult şi cu plăcere, probabil fiindcă avea la îndemână din belşug cafele bune şi 
țigarete fine, pentru cari avea o slăbiciune deosebită. Este impresionantă 
influența pe care a exercitat-o si cu această ocazie asupra pictorului loan Isac, 
care şi-a însuşit multe secrete din maniera maestrului său. El 1-a urmat 
integral indisciplina sa, fiind cel mai tipic reprezentant al impresionismului de 
„pleine air" în Banat, în timp ce pictorul Corneliu Liuba s'a emancipat de sub 
această influintä păstrând din ea numai unele norme de colorit luminos pe 
cari le-a combinat prin prizma personalităţii sale cu maniera impresioniştilor 
moderni. 


Pictorul Ioan Isac. 


Strămoşii pictorului loan Isac se trag din o veche familie de Bufeni, 
veniți din Oltenia şi colonizați în regiunea muntoasă a Carasului. Comuna 
natală a pictorului, Ciclova-Montană, este unul dintre cele mai importante 
centre de Bufeni. In satul acesta a fost bunicul său, Ginutá Isac, ani 
dearândul primar, iar tatăl său Gheorghe îşi câştiga existența cu căratul 
lemnelor din pădurile marelui domeniu al Societăţii Reşiţa. Mama pictorului, 
Ana Isac, este de naştere din comuna bufeneascá Rusova-nouă Si se trage 
din familia lui Alexa Ardeleanu. 


loan Isac s'a născut la 2 Aprilie 1885. Şcoala primară a făcut-o in 
Ciclova-montană, apoi a urmat cinci clase secundare la Oraviţa. înclinația 
pentru pictură se manifesta la el deja pe vremea când umbla în clasele 
primare şi când îşi umplea manualele şi caetele cu diverse desenuri pe cari le 
făcea după natură sau după lucrurile văzute, mai ales cu căruţe, cai, flori şi 
eu sfinți după felul celor din biserica satului care se picta tocmai atunci. 


învățătorul său, Alexandru Frâncu, îl pedepsea pentru că îşi murdărea cărțile. 
loan Isac avea intentiunea să termine şase clase secundare 


gi să se înscrie apoi la Scoala de Belle-Arte din Budapesta. Tocmai cand şi-a 
luat certificatul clasei V-a, s'a introdus noul sistem de învățământ conform 
căruia nu se mai admiteau la Arte Frumoase decât elevi cu bacalaureat sau 
cu diploma unei scoale normale. A fost nevoit să renunţe pentru moment la 
planul său. Ca să nu-şi mai piardă vremea cu continuarea claselor secundare, 
s'a dus la Timişoara, unde s'a înscris la Şcoala Pedagogică. 

La Timişoara îl avea ca profesor de desen pe pictorul N. Hrabet, care 
văzând talentul elevului său, îl îndemnă să lucreze, iar profesorul de 
psihologie Brunovsky îi dădea să-i deseneze diferite chipuri şi scene pe care 
le tipărea apoi în manualele sale didactice. 

Terminând Preperandia nu putea continua studiile la Belle-Arte, deoarece 
n'avea bani să meargă la Budapesta. La vreo şcoală de Stat nu putea fi numit 
învățător, fiindcă tocmai atunci veni cu legile lui de maghiarizare, iar la 
şcoală confesionala românească nu putea ajunge uşor pentrucâ avea diploma 
şcoalei normale de Stat. Se hotărî sá se apuce de pictură. Făcu portretul lui 
Avram lancu şi îl dona „Reuniunii de cetire şi cântări din Ciclova-Montana", 
deschizându-se în jurul acestui tablou un mare şi lung proces din care abia a 
putut scăpa nepedepsit. 

După un an ajunge învățător suplinitor în comuna Sacul, iar în celălalt 
an la şcoala de stat din Anina. De aici începe seria sa de transferări, trecând 
din nou prin şcoala din Sacul, apoi pela Steierdorf, Sârospatak, şi în sfârşit la 
şcoala grănicerească din Sân-Mihai. 

In vacantele din anii 1912 şi 1913 a lucrat în comuna sa natală cu 
pictorii unguri dela Budapesta, ca Mânyai Mihâly, Kobor Gyula şi Kiss 
Rezso, cari veniră la Ciclova, ca să picteze peisagii. 

De atunci loan Isac nu se mai despărți de paletă, decât în 1916 , cand fu 
înrolat la regimentul 8 de honvezi. 

După unire simțindu-se nevoia puterilor didactice la diferitele şcoli 
secundare din Transilvania, se organizează pe lângă 


Universitatea din Cluj cursuri pregătitoare de profesori, la care sunt chemați 

mai ales învățătorii. loan Isac termină aceste cursuri si este numit ca 
profesor de desen la Şcoala norma!a, din Timişoara, unde funcţionează şi 
astăzi. 

Adevărata şcoală artistică a făcut-o însă, după cum am văzut, pe lângă 

marele pictor Marin H. Georgescu din Bucureşti. 

Venirea pictorului M. H. Georgescu la Timişoara a dat un nou avânt de 
desvoltare artelor plastice din Banat. Toti artiştii se grupară în „Asociaţia 
Bänäteanä de Arte frumoase" de sub prezidentia profesorului losif Velceanu. 
La îndemnul lui M. H. Georgescu, această Asociaţie urma să înființeze o 
Academie de Belle-Arte la Timişoara. Planurile erau frumoase şi comitetul 
Asociaţiei era animat de cele mai bune sentimente, dar lipseau mijloacele 
materiale pentru realizarea lor. Totuşi, această asociație a lăsat urme 
apreciabile în istoricul mişcării artistice din Banat. La 23 August 1923 a 
deschis o expoziție mare de pictură, sculptură, artă industrială şi casnică. 
Expoziţia aceasta a fost aranjată cu prilejul adunării generale a „Astrei". loan 


Isac a expus aici vreo 40 de lucrări. De atunci începe seria expozițiilor sale. 


Pn toamna anului 1926 a fost mutat la liceul „Gh. Barițiu" din Cluj, 
unde organizează alte expoziții personale, participând însă şi la Salonul din 
Bucureşti. In vara anului 1927 a făcut o călătorie de studii la Constantinopol 
şi la Cairo, întorcându-se cu o mulțime de peisagii egiptene, orientale si 
turceşti. A mai făcut nişte vederi la Constanţa şi la Balcic. Toate aceste 
lucrări, în număr de 90, le-a expus la Cluj, între 8123 Aprilie 1928. In 
Septembrie 1928 s'a întors la catedra sa din Timişoara. Aici începe noua sa 


activitate artistică înregistrând numeroase succese cu periodicele sale 
expoziţii. Una dintre cele mai reuşite era aceea din sala fostei cafenele Ferdi- 
nand din Timisoara, dela 1-17 Decembrie 1935, când s'a prezentat cu o 
bogată serie de peisagii din Belgrad, Sarajevo, Ragusa, Gravosa, Nettuno, 
Venezia, Anzio, Rocca di Papa, 

Albano, Frascati, Siena, Roma si alte localitäti italiene si jugoslave. 


Din toate lucrärile pictorului Ioan Isac se desprinde marea dragoste pe 
care a purtat-o pentru natura. Ori de cate ori il intrebau prietenii cá unde 
lucreazá, fiindcá il stiau färä atelier, el le ráspundea: „Atelierul meu este 
natura". Aceastä pasiune pentru toate frumusetile naturii, pe cari numai 
träind si lucránd in mijlocul ei le putea pátrunde, intelege si interpreta, 
aceastá infinitá atractiune de a picta sub cerul liber 1-a fácut pe loan Isac 
initiatorul directiei artistice de „pleine air" in Banat. 


Pictorul Corneliu Liuba. 


Intre pictorii bänäteni Corneliu Liuba ocupä un loc de frunte. Este unul 
dintre aceia cari au stiut sá creieze adevárate opere de artä. Maniera sa de a 
picta, la inceput impresionistá, a evoluat tot mai mult spre o emancipare 
desăvârşită de sub rigorile clasicismului. In timp ce impresionistii 
introduceau in arta lor tonuri deschise pentru a da tabloului mai multä luminá 
şi mai multe efecte, precum si pentru a da impresia frumosului prin 
contrastul nuantelor reflectate de pärtile luminate sau umbrite ale subiectului, 
Corneliu Liuba a mers si mai departe si nu s'a multumit numai cu negatiunea 
culorilor inchise si sobre ale scoalei clasice, ci a cäutat säi dea picturii sale 
un substrat de luminá mai intensä si mai transparentä. De aceea paleta sa este 
dominatä de culoarea albä, iar peisagiile sale radiazá atáta luminá. 

Ca peisagist ne-a prezentat in numeroasele sale expozitii si la 
Saloanele Oficiale din Bucuresti o serie de vederi frumoase din satele 
romänesti ale Banatului, din Balcic si din Praga. 

Corneliu Liuba este un mare iubitor de naturä. Peisagiile sale atät de 
pitoresti, scäldate in abundenta unei luminozitáti impresionante, te cuceresc 
prin coloritul lor vesel si prin adäncimea lor atmosfericä. 

Acolo insä, unde talentul säu se manifesteazä cu toatä puterea de 
creatie, sunt motivele de flori, sunt minunatele buchete de trandafiri si de 
crizanteme, cu nesfärsita gamä de nuante splendide ce se reflecteazä in 
lumina coloritului atät de natural al petalelor. 


Corneliu Liuba a mai dat dovadä cä este si un bun portretist. Figurile si 
portretele sale au vieatä, au linii expresive si culori naturale. Liniile 
desenului säu márturisesc cunostiinte de anatomie si de diferite conditii 
technice pe cari numai o practicä indelungatä le poate da. 


In afará de picturä Corneliu Liuba a fácut si artá decorativä. Multele 
diplome si albume pe cari le-a pictat, poartá variate si fine motive de 
decoratie sau ornamentatie. 

Cu privire la vieata si activitatea sa de páná acum, vom nota aici cáteva 
date biografice, arátánd ín primul ránd cá se trage din vechia familie Liuba 
dela Maidan. Corneliu Liuba s'a náscut la 1880 in comuna Retisor din 
Banatul jugoslav. Părinţii săi locuind in Värset, l-au dat la Şcoala primară 
germană de acolo, apoi la liceul real din acelaşi oraş. Ultimele două clase 
secundare şi bacalaureatul le-a făcut la liceul modern din Kecskemet. In vara 
anului 1901, după terminarea liceului, simțind o vocatiune pentru arhitectură, 
s'a hotărît să se înscrie la secţia de arhitectură a Şcoalei Politehnice din 
Budapesta. La îndemnul profesorului său de desen dela liceul din Värset, 
"Corneliu Liuba s'a dus însă la Academia de Belle-Arte din Budapesta. Fiind 
înscris ca „elev sărac" şi având nevoie de sprijin material, prin intervenția 
„Societăţii Petru Maior" a primit o cameră mobilată ca administrator la ziarul 
„Poporul Roman". Prin munca si sárguinta sa a reuşit să obţină în anul II-lea o 
bursă de 200 coroane, care s'a urcat în următorii doi ani la 300 coroane. La 
recomandarea rectorului Academiei, a renumitului pictor Bartolomeu Szekely, 
căruia ii făcuse şi portretul, Corneliu Liuba a mai primit dela marele bănățean 
Dr. Alexandru Mocioni un ajutor anual de o sută de coroane. 


Corneliu Liuba a început să picteze deja din timpul pri- 

melor clase de liceu. Ii pläcea sä copieze desenurile pictorului bänätean 
Nicolae Popescu si sá facá peisagii, pe cari le vändea familiilor Mocioni si 
Babes. 

Dupä terminarea Academiei de Belle-Arte din Budapesta, obtinänd in 
1905 diploma de profesor de desen, s'a inscris la cursul de perfectionare, 
fiind in acelasi timp numit profesor practicant la liceul din circumscriptia a 
V-a. Nu peste mult a renuntat la postul acesta din Budapesta si s'a dus la 
gimnaziul din Subotica (Szabadka), unde il astepta un post de profesor 
suplinitor, pe care 1-a si ocupat in Noembrie 1905. La 1 Aprilie 1906 devine 
profesor titular, iar in anul 1910 este definitivat, avánd aceastá calitate pänä 
in vara anului 1919. 

Pänä in 1910 a fost si profesor de picturä si de desen la Scoala 
profesionalä de fete din Subotica. Plecänd dela aceastä scoalä din cauza unor 
intrigi fäcute de un profesor maghiar dela liceul de fete, a pus bazele unei 
alte şcoli profesionale de fete şi băieţi, pe care a condus-o în calitate de 
director până în anul 1914, când a fost înrolat pentru răsboiu. La şcoala lui 
Corneliu Liuba erau înscrişi 160 de elevi, iar la cealaltă nu erau decât 16. 
Pentru şcoala sa Corneliu Liuba primea dela Primărie o subvenție de 1400 
de coroane, pe când cealaltă şcoală nu primea decât 400 de coroane, deşi 
avea de prezidentá pe soția Primarului. Primăria i-a mai pus la dispoziţie în 
mod gratuit şi un atelier, unde G. Liuba a organizat o şcoală permanentă de 
pictură, care a fost frecventată de copiii elitei din Subotica. 

In August 1919 Corneliu Liuba vine la Timişoara şi ia condueerea 
Şcoalei de arte şi meserii, pe care o reorganizează şi o înzestrează cu noui 
maşini în locul celor devastate de armatele de ocupație. In 1920 a înfiinţat pe 
lângă această şcoală şi un curs de artă decorativă, iar după câteva luni ia 
parte activă la fondarea „Societăţii de arte frumoase". In Ianuarie 1923 s'a 
dus la Praga să urmeze Secţia de arhitectură a Şcoalei Politechnice, obținând 
în 1926 diploma de inginer-arhitect. Astfel după atâția ani de zile şi-a 
putut satisface dorinţa pe 

care o avusese în momentul terminării liceului. In anul 1933, când a fost 
mutată Şcoala de Belle-Arte dela Cluj la Timişoara, a fost încredințat cu 
predarea cursului de „noțiuni de arhitectură”. 


Corneliu Liuba a făcut mai multe expoziţii de pictură. Astfel în epoca 
dinainte de räzboiu a luat parte la expoziţiile din Zombor, Seghedin, Värset 
şi Timişoara, iar dela unire încoace la expozițiile din Ardeal, Timişoara, 
Praga şi Bucureşti, expunând aproape în fiecare an şi la Salonul Oficial din 
Capitală. 

Numele lui Corneliu Liuba a dobândit cuvinte de frumoase aprecieri în 
paginile criticelor noastre artistice, iar opera de adâncă percepere şi filtrare 
optică a lucrurilor, precum şi re, va forma în evoluţia picturii bänätene o 


nouă şcoală de concepţie şi de technică. 


Optica diafanä a lui Corneliu Minişan. 


Activitatea artistică a pictorului Corneliu Minişan ne relevează icoana 
pură a unui suflet şi cuget, cari prin puterea lor de adâncă percepere şi 
filtrare optică a lucrurilor, precum şi prin claritatea şi luminositatea redării 
lor, au mers pe linia tradiţională a impresionismului românesc, imbogatandu- 
1 cu sugestive licáriri de vederi şi exprimări personale. Acolo unde 
personalitatea pictorului Corneliu Minişan se remarcă în toată splendoarea, 
este gama nesfârşită de nuanţe a paletei sale din care îşi trage izvorul 
bogatelor si variatelor expuneri coloristice. Lunga-i carieră artistică si 
talentul robust i-au adus numelui său multă strălucire. Peisagiile sale diafane 
si pătrunse de sensibilitate fină, precum şi subiectele de „natură moartă”, 
tratate cu atâta măestrie, au cucerit admirația tuturor. Câmpul vizual prin 
care se reflectează înregistrările spiritului său de observaţie şi de cumpănire 
cromatică, este secretul artei sale, fiindcă prin această viziune îşi leagă 
sufletul de minunatele descoperiri pe cari le smulge din noianul dărniciilor 
naturii. El culege şi reține ceeace ochiul său găseşte sublim, câteodată chiar 
si amă- 


55 


nunte ce altora ar pärea neinsemnate sau banale, si din, acest rod al 
perceptiei sale artistice, botezat in lumina strävezie a paletei, isi alcätueste 
mintal opera si o transpune apoi penelului ca sä-i dea infätisarea externä. De 
aceea tablourile lul Corneliu Minisan sunt forme de veritabile infäptuiri 
artistice, cari in structura lor isi mentin punctele esentiale ale fondului scos 
din naturä, dar in complexul lor poartä nota caracteristicä si originalä a 
valorii talentului si personalitätii sale. 

Corneliu Minisan este bänätean din nastere si aradan prin adoptiune. In 
realitate el apartine bätränei pleiade de artisti, atát de putini la numár, cari 
s'au alipit cu dragoste si cu pasiune meleagurilor din vestul tárii, unde au 
aflat pentru sufletul lor bogate surse de inspiratie. Náscut la 27 lanuarie 1885 
in comuna Nereu din Torontal, a trecut la scoala primarä din Cenad, apoi la 
liceul real din Debretin. La Sighetul Marmatiei a urmat pedagogia de stat, iar 
la Viena scoala de artá graficá si plasticá. Dupá terminarea studiilor s'a 
stabilit la Arad. A avut pänä acum peste 60 de expozitii in toate orasele din 
Transilvania, la Bucuresti si in lugoslavia. S'a bucurat de multe succese in 
viatä. Desigur insä, cä cele morale erau mai numeroase decät rezultatele 
bänesti ale muncii sale. Are tablouri räspändite pretutindeni, atät in saloanele 
particulare, cät si prin sälile diverselor institutiuni publice si muzeie. 


Pictorul Anton Rugescu. 
Tot printre impresionisti putem sá-1 amintim si pe pictorul Anton Rugescu, 
desi arta lui de o váditá originalitate era atát de liber conceputá, incat era 
mereu in cäutarea unor formule cromatice si technice, cari sá nu poarte nici un 
fel de incätusare. Avea o extremä sensibilitate pentru colorit, iar optica lui i-ar 
fi putut clasa printre modernisti. In technica îi urma pe impresionisti, iar in 
combinatia de tonuri pe cei mai avansati modernisti. intrebuinta cu predilectie 
rosul inchis si brunul verzui. Subiectele sale favorite erau peisajul si natura 
moartä. Studii multe n'a fácut, dar era un särguincios autodidact. Despre viata 
lui stim doar atät cá dupa ce a stat la academia de belle-arte din Iasi putina 


56 


vreme, s'a angajat functionar la postá ca sä-si poatá cástiga existenta. A venit 
la Timisoara si a luat conducerea oficiului postal din strada Dacilor unde a 
functionat cátiva ani pänä in 1928, cánd a murit in pliná tinerete. La 
Timisoara a pictat foarte mult, lásánd aici in numeroase case particulare si in 
muzeu lucrári de o nebánuitá valoare O parte din opera sa a fost expusä in 


anul urmátor, ca un omagiu postum. 


Conceptia moderná a lui Aurel Ciupe. 

Personalitatea robustä si talentul viguros i-au deschis lui Aurel Ciupe 
drumul atâtor afirmári şi creaţii artistice, încât a ajuns sá fie in Banat nu 
numai făuritorul unei noui direcții în pictură, dar şi cel mai autentic 
reprezentant al concepţiilor moderne. Opera sa este rodul unor cercetări şi 
experienţe technice, pe cari le-a făcut în atmosfera marilor ateliere din Paris 
şi Roma, fără să se supună disciplinelor străine. Lucrările lui poarta timbrul 
originalității, iar influintele maestrilor săi nu se resimt decât foarte vag. 

Pictorul Aurel Ciupe este un regenerator de artă pură, este un cercetător 
neobosit şi un idealist insufletit. I-a studiat pe clasici, pe romantici si pe 
impresionişti, nu pentru a le însuşi metodele, ci pentru a le concilia 
concepţiile, ca să facă din pictură o operă durabilă. Inteligența sa creatoare a 
deschis drumuri noui, emancipând pictura de sub rigorile unor norme 
academice şi dându-i orientări spre direcții mai liberale. Aurel Ciupe este 
ataşat de impresionişti, fără să le aplice însă cu desăvârşire metoda de a 
înregistra jocurile de lumină în vibrații cromatice. Nu descompune, ca şi ei, 
lumina şi nu-i fixează diversele gi variatele ei ondulatii, fiindcă nu 
întrebuințează nuante intermediare. El divizează culorile, ca să le confunde 
apoi într'o impresionantă fluiditate şi armonie vizuală. El nu amestecă 
culorile pe pânză, ci le compune pe paletă. Fiecare culoare are pentru el o 
valoare proprie, fiecare culoare vibrează separat, dar dă o armonie perfectă 
ansamblului, întocmai ca şi melodia diverselor instrumente într'o muzică 
simfonică. In conceptia lui Aurel Ciupe lumina nu trebuie să existe pentru 
pictor, ci 

numai senzațiile colorante cari se produc în ochii lui. Lumina nu trebuie 
reprodusă, ci numai reprezentată prin culoare. Technica lui Ciupe se bazează 
pe o impresie optică. Contraste de culori, fără tonuri intermediare. El a 
fondat în Banat o nouă şcoală, o nouă doctrină şi un nou curent în pictură. 

Aurel Ciupe face parte încă din generaţia tânără de artişti bănăţeni. Născut 
la 16 Maiu 1900 în Lugoj, primele studii şi liceul îl termină în oraşul său natal. 
In vara anului 1918 pleacă la Budapesta, ca să se înscrie la academia de arte 
frumoase şi la facultatea de drept. După câteva luni îl surprind evenimentele 
politice în capitala Ungariei şi înțelegând imediat rostul vremilor, pleacă la 
Bucureşti şi lucrează în atelierul maestrului George D. Mirea, avându-l la 
desen ca profesor pe Strâmbu. In 1919 primeşte o bursă dela Consiliul 
Dirigent, pe care o cornplectează cu ajutorul primit de acasă, şi se duce la 
Paris unde stă trei ani, urmând cursurile dela academia Julien. In acest 
timp lucrează şi în atelierele marilor pictori francezi Pierre Laurens şi 
Paul Albert Laurens, învățând o serioasă metodică picturală, dar lăsându-se 
antrenat în alte direcţii, mai moderne şi mai independente. Intorcându-se în 
tara, merge la laşi pentru echivalarea studiilor făcute în străinătate, şi dupa 
ce lucrează în atelierul lui Popovici, obține în 1923 diploma academiei de 
arte frumoase. In anul următor pleacă la Roma si se înscrie la Institutul 
Superior de belle-arte în clasa profesorului Coromaldi, trecând la finea 
anului şcolar examenul de licenţă. Intre timp tatăl lui Ciupe fusese numit 
preşedinte la Curtea de Apel din Târgu-Mureş, astfel după terminarea 
studiilor sale din Italia nu se mai întoarce în Banat, ci la Târgu-Mureş, unde 
stă şi astăzi, menţinând însă o strânsă legătură cu vieata şi mişcarea artistică a 
provinciei sale natale. Dela 1923 până la 1933 funcționează ca profesor la 
şcoala de arte frumoase din Cluj, făcând în intervalul acesta de timp o serie 
de călătorii în străinătate. Astfel în 1927 la Paris, unde lucrează câteva luni 
în atelierul maestrului Andre Loth, apoi la Venezia şi Saint-Tropez. In anul 
următor se duce la Viena, iar în 1930 vizitează din nou Parisul şi Normandia 
(Honfleur). La 1933, după mutarea şcoa- 

iei de arte frumoase din Cluj la Timişoara, Aurel Ciupe este nevoit să se 
întoarcă la Târgu-Mureş, unde îşi avea interesele familiare şi unde 
organizează o şcoală liberă de pictură, primind şi funcțiunea de director al 
muzeului municipal. Pe lângă fecunda sa activitate didactică, munceşte să 
dea un nou impuls vieţii culturale şi artistice din Târgu-Mureş, reuşind în 
timp scurt să reorganizeze şi să îmbogăţească colecțiile prinacotecii acestui 
oraş. 

Opera pictorului Aurel Ciupe este prodigioasă. Prima dată se prezintă 
în fata publicului cu expoziția din 1924 dela Lugoj, apoi urmează lunga 
serie de alte expoziţii, personale şi colective, participând aproape în fiecare 
an şi la Salonul Oficial dela Bucureşti. 


Atanasie Demian, făuritor de artă nouă. 


In opera lui Atanasie Demian putem distinge până acum trei momente 
artistice de o importanţă capitală pentru conceptiile şi technica sa cromatică. 
Prima fază este cea dela Paris, când se resimte asupra lucrărilor sale o 
pronunţată influență a şcolii lui Maurice Denis, a doua este perioada de 
emancipare si de dibuire dela revista „Gändirea" cu vădite tendințe pentru 
căutarea şi făurirea unei arte noui, iar cea mai recentă este epoca de 
strălucire a compoziţiei sale de stil românesc şi ;i afirmării originalelor sale 
creaţii de traditionalism liric în picta noastră naţională. Pentru a pătrunde si 
a inteiege mai bine aceste trei aspecte ce caracterizează in mod cronologic şi 
evolutiv tablourile lui Atanasie Demian, le vom examina sub lumina 
mediului în care a trăit şi a activat marele nostru artist. 

Temperamentul viguros şi talentul formidabil, înzestrat cu inepuizabile 
resurse de inventive şi ingenioase concepții, l-au ridicat pe Atanasie Demian 
la rangul unui mare reformator. El a depăşit de mult cadrele restrânse ale 
provinciei bänätene, înnălțându-se pe culmile artei româneşti şi făcându-şi 
drum sigur de strălucită izbândă printre regeneratorii picturii universale. 

Atanasie Demian este bănăţean de origine, dar succesele sale artistice 
l-au dus de mult din mijlocul nostru şi i-au 


deschis orizonturi mult mai largi. La inceputul anului 1940 a revenit insä in 
orasul säu natal, ca sä ducä la indeplinire poate cea mai märeatä operä pe 
care i-a rezervat-o destinul sá o lase posterităţii. El a fost însărcinat sá 
picteze monumentala catedrală din Timisoara, unde îl aşteaptă o munca de 
cel puţin trei ani, având de a-şi eterniza în frescă şi tempera, pe o suprafață 
de peste şase mii de metri, tot rodul şi sinteza descoperirilor sale de 
technică şi doctrină cromatică. 

Născut la Timişoara în 25 Maiu 1899, Atanasie Demian se trage din o 
veche familie de români macedoneni. Bunicul său, Dumitru Demian, era 
comerciant în Sighişoara, unde venise din Melenikos (la nord de Salonic), şi 
se căsătorise cu sora sculptorului Aldea, care făcuse iconostasul catedralei 
din Blaj. Moartea prematură a lui Dumitru Demian, i-a determinat pe cei trei 
fii ai săi să părăsească Sighişoara şi să se stabilească în capitala Banatului. 
Unul dintre aceştia, Otto Demian, a ajuns general în armata austro-ungară şi 
secretar de stat la Budapesta în timpul războiului, funcționând până în 1918, 
când a murit, celalalt Dr. Aurel Demian a fost prefect la Arad, iar ultimul 
Anastasie Demian (1876—1932), tatăl pictorului, a ajuns la Timişoara 
directorul societăţii engleze de asigurare , Standard". Mama lui Atanasie 
Demian, Măria Stoia, era originară din Lipova. 

Atanasie Demian a urmat şcoala primară în Timişoara-losefin iar 
studiile secundare la liceul piarist din acest oraş, trecând bacalaureatul în 
1917. Talentul său artistic s'a evideutiat când era in prima clasă primară, 
câştigând premiul întâi la concursul organizat pentru învățământul 
elementar, unde participase cu o compoziţie de desen făcută după povestirile 
lui Esop. In 1917 intră la armată şi ia parte în războiul mondial. După 
prăbuşirea fronturilor, Timişoara fiind ocupată temporar de trupele särbesti, 
pictorul Demian trece la Budapesta, unde însă nu stă multă vreme. Două 
luni, cât a locuit în capitala Ungariei, Atanasie Demian face studii de pictură 
cu profesorul Rippl Ronay. In Decembrie 1918, primind bur- 

să dela Consiliul Dirigent, a pleeat la Roma, unde s'a înscris ia academia de 
belle-arte. Nici aici n'a stat mai mult de două luni, fiindcă dorinţa de a învăța 
pictură religioasă, mai ales bizantină, l-a determinat să meargă la Ravena, 
apoi la Paris, unde a intrat în primăvara anului 1919 să studieze şi să lucreze 
în aşa numitele ateliere de artă sacră („Ateliers d'art sacre"), întemeiate si 
conduse de Georges Desvallieres şi Maurice Denis, inegalabilii maeştri ai 
picturii bisericeşti. 


Divlzionismul în pictura lui Demian. 


Prima fază a activităţii sale artistice este cea din Franţa, unde a stat 
până la sfârşitul anului 1924. Spiritul religios în. care a crescut la liceul 
piarist din Timişoara I-a ajutat foarte mult ca sá adâncească problemele 
misticismului catolic din pictura pe care începea să o facă sub îndrumarea 
maestrului său Maurice Denis. Acesta la inițiat în secretul cromatismuiui 
impresionist şi a technicei picturii divizioniste, preconizată cu atâta 
competență doctrinară de Georges Seurat şi Paid Signac. A lucrat patru ani 
alături de Maurice Denis, trecând între timp câteva luni şi în atelierele lui 
Antoine Bourdelle, dela care învățase modelarea formelor sculpturale. 


Atanasie Demian a devenit un mare adept al şcoalei divzioniste sau 
cromo-luminariste. Pornind dela technică vechilor maeştri ai mozaicurilor, a 
căutat sá transpună în metodele picturale principiile disocierii culorilor, 
intrebuintänd pete mari de tonuri contraste, aşezate fără tranzitii într'o gamă 
abundentă de nuanţe izolate între ele. Prin amestecul optic al acestor pete de 
culori a urmărit provocarea unor senzaţii vizuale şi obţinerea unei intensitäti 
cromatice ce nu o putea avea prin combinaţia paletei sau prin îmbinarea lor 
pe pânză. Echilibrul acestor elemente de tonuri separate şi proporţia lor 
măsurată după legile contrastului au putut să dea aceleaşi efecfe puternice, 
ca şi amestecul optic al petelor pure din mozaicuri. Atanasie Demian a ajuns 
la o perfecţiune atât de mare în compoziţia contrastelor dintre umbră şi 
lumină pe baza normelor divizioniste, încât în 1923 a fost însărcinat sá 


picteze In stilul acesta strävechea bisericá romanä din comuna Mezeriát de 
lângă Lyon. Este poate singurul artist străin care a fost solicitat să picteze o 
biserică catolică în Franţa. Pe pereţii acestei biserici, cari n'au văzut podoabă 
picturală dela zidirea lor din veacul al XIII-lea, se află acum lipite pânzele de 
creaţii religioase ale maestrului român, care a eternizat prin pete mari de ulei 
minunata artă a divizionismului pe care o învățase dela Maurice Denis. 

In timpul şederii sale în Franţa, Atanasie Demian a făcut numeroase 
portrete, mai ales figuri de copii pentru cari avea o deosebită atracţie, şi a 
pictat în vara anului 1923 cavoul familiar al contelui Gaigneron din castelul 


acestuia de lângă Angers, pe valea Loire. 


In căutarea unei arte noui. 


La începutul anului 1925 se întoarce în ţară, fiind chemat să ocupe 
catedra de artă decorativă şi bisericească dela şcoala de belle-arte din Cluj, 
unde a funcționat ca profesor vreo patru ani. Aici începe noua sa orientare 
artistică. începe să renunțe la regulele divizionismului şi să-şi contureze 
lucrările, aplicând şi tonuri intermediare în coloritul picturii. In sufletul său 
se petrece o revoluție inofensivă, dar cu atât mai constructivă de noui 
idealuri artistice. Simte nevoia unei emancipări şi făuriri de noui directive 
pentru arta românească. La un an după apariţia revistei „Gändirea" intră cu 
toată puterea sa de insufletitä inovaţie în ritmul de înnoire al cugetului şi 
simtirii româneşti pe care o urmărea grupul de tineri dela această revistă. De 
atunci a rămas un fidel colaborator artistic al ,,Gandirii", luând parte activă la 
mişcarea de renaştere culturală întreprinsă de ea. Aici a început să publice 
studii şi schițe de desen, dibuind spre o direcţie nouă inspirată de 
traditionalism. Tot talentul său şi l-a pus în serviciul întocmirii unor linii 
fundamentale pentru o compoziţie de stil românesc. Intre timp însă a 
menţinut legătura cu străinătatea, făcând călătorii de studii in fiecare 
vară, dintre cari cele mai impor- 

tante pentru evoluţia concepțiilor sale artistice erau cele din ţările balcanice 
si din Spania. 

In vara anului 1929 se duce să petreacă două luni pe muntele Athos, 
unde vizitează aproape toate mănăstirile şi stă la aşezământul românesc dela 
Prodrom, făcând copii după pictura bizantină şi diverse schiţe de studii după 
această technicâ pură a vechei picturi bisericeşti, publicând o bună parte din 
ele în revistele din tara. Aici, în atmosfera plină de tradiții ortodoxe şi de 
atâtea relicve româneşti, îşi creiază mintal principiile unei noui doctrini 
artistice. Pe fundamentul unei îmbinări a traditionalismului românesc cu 
technica picturii religioase din Athos, îşi va construi mai târziu noua sa artă, 
nouile sale dogme de lirism cromatic. 

Primul rod al studiilor sale îl transpune în capela „Stella maris" dela 
Balcic, unde a fost invitat de regina Maria să picteze în frescă pereţii acelui 
sanctuar cari păstrează astăzi inima neuitatei noastre suverane. Realizarea 
acestei opere a fost unul dintre cele mai importante momente artistice din 
vieata lui Atanasie Demian, fiindcă el marchează încheierea unei perioade 
de cercetări şi studii întreprinse în vederea găsirii unor noui formule şi 
concepții picturale, şi deoarece el poate fi considerat ca un fericit augur 
pentru noua operă de traditionalism liric, care îi deschide maestrului nostru 
bănăţean perpectivele unei ascensiuni rapide şi strălucite. 

In vara anului următor pleacă în Spania ca să-l studieze pe Greco şi 
Goya, voind prin adâncirea technicei lor să aducă noai perfectionäri artei 
sale. La Toledo pictează unicul său peisaj, care se află acum la Legația 
română din Londra. Este de remarcat că Atanasie Demian niciodată n'a făcut 
peisagii sau natură moartă, ci numai lucrări figurale, mai cu seamă portrete şi 
pictură bisericească. 

Printre operile sale mai importante trebuiesc amintite în primul rând 
picturile din bisericile dela Cluj, Sighişoara, Sibiu, Bodrog şi Timişoara. La 
Cluj a pictat cupola catedralei ortodoxe în frescă, la Sighişoara cupola în 
frescă, afară de partea ornamentală care este în tempera şi în ssfärsit 
restaurarea pic- 

turii din biserica mänästireascä dela Bodrog toatä in frescä. La Timisoara 
catedrala va fi pictatä toatä in frescä, iar ornamentatia in tempera. In 1937 a 
pictat panourile decorative din pavilionul romänesc dela expozitia 
internationalä din Paris. Intre portretele sale cele mai reusite este figura 
apostolicä a patriarhului Miron Cristea. Mari succese a avut cu expozitia 
celor 45 capete de copii pe cari le-a expus la Bucuresti in primävara anului 
1931, cucerind unanima admiratie a publicului din Capitalä Pentru 
activitatea sa artisticá Atanasie Demian a fost decorat in 1930 cu „Meritul 
cultura”. 


Lirismul lui Demian. 


Dupä lungi si stáruitoare cercetári, Atanasie Demian a ajuns astázi la 
formula definitivá a doctrinei sale artistice, care este inspiratä din 
bizantinismul mediteranian si se întemeiază pe 


traditia picturii romänesti. Pe suportul acestui fundament de conceptii si-a 
construit structura compozitiei alegorice a operei sale atät de lirice. Päräsind 
cu desăvârşire principiile misticismului său de altădată, a ajuns sá creieze o 
picturá liricá, povestitoare, de o cursivitate vizualá care odihneste privirea si 
innaltä sufletul. Prin coloritul transparent al figurilor se desluşesc contururi 
şi stilizări liniare spre deosebire de technica divizionistă pe care a repudiat-o 
irevocabil. Formele le profilează în ondulări mlădioase, câteodată ovale, 
negând technica rigidă a vechilor bizantini. Cromatica sa este luminoasă, mai 
clară decâl cea practicată de impresionişti, fiindcă a reuşit să deslege mis- 
terul unor combinatiuni de tonuri simfonizate pe o gamă nesfârşită, care îşi 
are însă sursa într'o paletă redusa la foarte puţine culori. Prin actuala sa 
pictură, Atanasie Demian a găsit formula lirismului cromatic şi technica 
realizării lui în artele plastice. 


Neo-bizantinismul lui Catul Bogdan. 


Pe un alt drum de cercetări şi experienţe în direcţia renasterii într'o 
formă modernă a picturii bizantine n ajuns la ingenioase deslegări profesorul 
Catul Bogdan dela Academia de Arte Frumoase din Timişoara. Rezultatele 
studiilor sale în acest do- 


64 


meniu se văd în toată splendoarea lor fixate pe iconostasele şi pereţii 
bisericilor bänätene pe cari le-a pictat în ultimii ani. Cele mai sugestive 
exemple ni le prezintă cele două biserici din Timişoara losefin şi Mehala. 
Madonele şi sfinții săi palpitează de lumină şi pasiune internă. Coloritul 
străveziu le desvăluie toată trăirea lor sufletească, iar ecranul de nuanțe 
pasive, pe care se reflectează compoziţia, evidențiază şi mai mult această 
vibratiune läuntricä. Din figurile lor se desprinde atâta divinitate, încât 
viziunea lor inspiră evlavie şi profundă religiozitate. 

Catul Bogdan n'a încercat să se sustragă din atmosfera mistică a picturii 
bizantine, lăsând artei sale bisericeşti caracterul traditionalismului ortodox. 
Inovația lui consistă în technica desenului şi în compunerea culorilor. Fără să 
atingă o cromatică prea luminoasă, tonurile pe cari le întrebuințează sunt de 
o puritate delicată şi se armonizează între ele, dând efecte de o profundă 
impresie. Liniile contururilor sunt de o preciziune grafică, mobile şi 
ondulate, cu mişcări premeditate. In general arta religioasă a lui Catul 
Bogdan il ridică la rangul unui creator de concepţii noui. El a arătat în Banat 
directivele r.eo-bizantinismului în pictura noastră bisericească. 


Brutus Hanes şi pictura în pastel. 


Un alt gen de pictură care a fost practicat în Banat, mai ales de Brutus 
Hanes (1893—1932), a fost pastelul. Numeroase capete de studii şi portrete 
în pastel se află în casele amatorilor şi prietenilor săi. Era cu drept cuvânt 
considerat maestrul creionului colorat, pe care l-a purtat cu atâta 
îndemânare, încât au ieşit de sub liniile lui minunate opere de artă. Avea un 
desen perfect, elegant, iar culorile delicate şi fine. De aceea figurile sale, 
îndeosebi cele de femei, aveau o ţinută şi o prestantä de salon. 


In afară de pastel, Brutus Haneş a mai lucrat şi în ulei şi cărbune. A 
făcut şi puţine acvarele. Era însă un reputat caricaturist. Ca om de înaltă 
cultură a scris multe articole şi studii, dintre cari seria celor publicate la 
1930 în ziarul „Vestul" dela Timişoara vor rămâne prețioase documente 
despre activitatea sa publicistică. 

S'a náscut la 28 Martie 1893 in Fáget, unde tatál sáuToma Hanes era 
director de bancă. După moartea prematură a tatălui, mama sa Hermina s'a 
stabilit cu cei trei copii ai säi la Timisoara, in casa pärintelui ei Vichentie 
Selegianu, care era preot In Fabric. Brutus Hanes a urmat liceul si dupä aceea 
s'a dus la Budapesta sá facá studii de picturá cu profesorul Edvi Illes. S'a 
interesat foarte mult si de teatru, ceeace ia deschis perspectivele unei 
frumoase cariere dupä unire, fiindcá in 1920, Octavian Goga, ministrul 
cultelor de atunci, 1-a numit pe Brutus Hanes inspector al artelor, functionand 
in minister si ocupándu-se mai ales cu problemele artelor din Transilvania. In 
1922 a fost avansat la rangul de director general in ministerul cultelor, dar in 
urma schimbárilor politice a párásit postul la 1 Aprilie si s'a intors la 
Timisoara, unde a fäcut picturá si publicistic? pänä in ultimele zile ale vietii 
sale atät de sbuciumate. A murit in Timisoara la 30 Aprilie 1932. 


Desenul si caricatura. 

Caricatura in desemn bänätean n'a ajuns sä-si gäseascä loc decát dela 
unire incoace. Aproape toti pictorii bänäteni din trecut au facut si desene, dar 
n'au rämas de pe urma lor caricaturi. Explicatia e simplä. N'au existat 
publicatiuni satirice unde să-şi tipărească ori să-şi litografieze astfel de 
creaţii. De aceea nici genul de caricatură sau de gravură umoristică n'a putut 
prinde rădăcini în evoluţia artelor plastice din Banat, deşi spiritul glumet al 
Românilor de aici ar fi fost un fecund generator în acest domeniu de 
produse. 

Odată cu apariția primei reviste satirice sa născut şi caricatura 
bănățeană. Este vorba de „Scorpionul" dela Lugoj care a scos la lumină încă 
dela 1919 încoace o serie de caricaturi desenate de pictorul Virgil 
Simonescu. Succesul acestei reviste se datora fără îndoială caricaturilor, cari 
reprezentau figuri binecunoscute din vieata publică şi socială a Lugojului. 
Postura hazlie în cari erau înfăţişate aceste figuri dădeau dovadă despre 
talentul satiric al marelui artist bănăţean, pe care lumea I-a cunoscut până 
atunci numai sub aspectul creaţiilor sale academice şi a picturii religioase. 
Virgil Simonescu poate fi conside- 

rat ca cel dintâi caricaturist bănăţean cu o prodigioasă activitate in acest gen 
al desenului, pe care I-a innaltat aici la rang de artă, deschizându-i vaste 
perspective de afirmare. 

La Timişoara se ridică în acelaşi timp un alt talent de caricaturist, tot din 
vechea pleiadă de pictori. Este artistul Brutus Hanes, care era până atunci 
foarte apreciat mai ales pentru pastelurile sale atât de fine. Brutus 
Haneş era un om al teatrului şi al picturii, puţini l-au cunoscut ca desenator 
satiric, deoarece caricaturile sale n'au apărut în publicitatea bănăţeană sau în 
vreo revistă umoristică. Genul său era caricatura figurilor fără compoziție. In 
timp ce Virgil Simonescu desvolta o temă în caricatură, Brutus Haneş 
avea predilecție pentru studiul în caricatură al capetelor cu vádite 
particularităţi ori linii cacteristice. In primii ani după unire Brutus Hanes 
stălea mai mult la Bucureşti decât în Timişoara. In capitala țării a repurtat cele 
mai frumoase succese cu numeroasele sale caricaturi ce reprezentau aproape 
toate personalitățile proeminente ale vieţii politice şi economice. O 
reuşită expoziție compusă din peste o sută de caricaturi alese şi ținută in 1921 
la Bucureşti i-a adus lui Brutus Hanes răsplata unei consacrári şi în acest 
domeniu al desenului satiric. 


Este de remarcat că cei dintâi caricaturişti bănăţeni au fost în realitate 
pictori şi numai ocazional şi-au pus talentul în serviciul caricaturii. Ei au 
meritul de a fi iniţiat în Banat o nouă direcţie în arta desenului. După ei a 
urmat o pleiadă întreagă de diletanti caricaturişti, dintre cari multi au dat 
minunate dovezi despre talentul lor, afirmându-se cu variate compoziţii de 
desen umoristic. Ironizarea plastică a devenit la modă. Din multitudinea de 
talente s'au remarcat însă prea puțini cu aaevärata creaţii artistice. Cei mai de 
seamă caricaturişti bănăţeni sunt Diodor Dure, loan Suciu şi Petrică Lazăr, 
cari s'au afirmat în repetate rânduri cu lucrări expuse sau publicate. Mai pot fi 
amintiți aici şi Octavian David, cunoscut sub pseodonimul de Tănase Calpac, 
care şi-a tipărit caricaturile în revistele sale umoristice „Pardon" şi „Gura 
Satului" dela Timişoara, precum şi decedatul Constantin Băleanu dela Turnu- 
Severin, care în timpul anilor cât era redactor la ziarul „Nädejdea" din Timi- 

soara a publicat in Banat o serie de caricaturi cu subiect local. Tot aici este 

locul de a-1 aminti pe profesorul Vasile Värädeanu ale cärui caricaturi au 
apărut acum câțiva ani in revista „Urzica" dela Oraviţa. Dintre minoritari 
s'au consacrat în fata opiniei publice Alexandru Sajo, Ferdinand Kora- 
Korber care a avut reuşite expoziţii de caricaturi şi în sfârşit decedatul 
Desideriu Sienkovich, care era redactor-caricaturist în 1922 la revista 
umoristicä „Urzica" dela Timisoara. 


Diodor Dure. 


Diodor Dure este unul dintre cei mai talentati caricaturisti ai tinerei noastre 
generatii, cari au cules succese strálucite dincolo de frontierele tarii. 
Caricaturile lui şi azi mai impodobesc pereții vestitei bererii „Bavaria" dela 
Geneva, unde îşi au expuse cei mai renumiți artişti ai lumii creaţiile lor satirice 
cu subiect din vieata diplomatică dela Societatea Natiunilor., S'a născut la 6 
Iunie 1901 în Băile-Herculane. Tatăl său, Constantin Dure, a fost protopop în 
Orşova dela 1912 până în 1932, iar de atunci funcționează ca profesor la liceul 
din Lugoj. Mama sa, Cornelia Taniac este originară din Bucovina. Diodor 
Dure şi-a făcut studiile primare în Mehadia, apoi patru clase secundare la 
şcoala medie din Orşova, iar cele superioare la liceul real din Värset, trecând 
bacalaureatul la liceul Diaconovici Loga din Timişoara în prima serie a 
examenelor ce sau ţinut sub stăpânirea românească. Academia de arte 
frumoase a urmat-o la Praga şi la Londra, unde a terminat-o în 1924. 
Intorcändu-se în tara a desenat la revista umoristică „Scorpionul" dela Lugoj. 
După încetarea apariţiei, Diodor Dure scoate la Lugoj o altă publicație satirică 
„Bagajul Banatului" care era supranumit „Puiul Scorpionului" şi apărea de 
două ori pe lună timp de doi ani în 1929—1930. In acest interval 
organizează începând din 1926 expoziţii anuale în diferite oraşe, cea din 
Timişoara având loc în 1929. In vara anului următor a plecat la Ragusa, unde 
a stat două luni făcând caricaturi şi peisagii. De aici s'a dus în Elveţia, la 
Geneva şi Lausanne, unde a stat vreo doi ani şi jumatate. A făcut mai multe 
călătorii în Franța şi Germania. La Geneva a fost corespondentul caricaturist al 
marilor ziare engleze 

şi americane, lucrând îndeosebi pentru New-York Times. Reîntorcându-se în 
tara a stat în Bucuresti, apoi s'a mutat la Cluj, unde a publicat în 1933—1934 
revista politico-umoristică „Cucu". Transformând titlul acestei reviste în 
„Figaro", ea a continuat să mai apară multă vreme. Ca pictor, Diodor Dure a 
realizat o serie de acvarele, peisagii şi portrete, dar cele mai minunate creații 
ale sale sunt picturile în miniatură. El este astăzi cel mai tipic reprezentant, 
poate chiar creator, al teluricei miniaturiste în acvarelă, executând desene şi 
colorituri minutioase cu atâta preciziune artistică, recurgänd de multeori in 
Ioc de penel Ia vârful unui ac sau al unui fir de păr. 


Petre Lazar. 


Petre Lazăr este tipul cel mai caracteristic al artistului hoinar şi 
boem, fără grija zilei de mâine fiindcă nu o avea nici pe cea de azi, fără bani în 
buzunar şi nici cu certitudinea de a-i avea vreodată, dar cu deplina 
conştiinţă a puterii sale de creaţie şi cu multumirea de a-şi putea închina toată 
vigoarea talentului său pe altarul artelor plastice. Părinții săi Martin 
Lazar şi Floarea nasc. Ştefănigă erau agricultori într'un sat de lângă 
Caransebeş, în comuna Zlagna, unde tatăl său îl mai facea şi pe mecanicul. 
Petre Lazăr se născu la Caransebeş în 29 Iunie 1909. Nu peste mult îi murirä 
părinţii şi el fu crescut de unchiul său Victor Petculescu, comerciant în 
Caransebeş, care era fiul artistului de teatru Augustin Petculescu din Lugoj. 
Petre Lazăr a urmat atât şcoala primară, cât şi cinci clase secundare la liceul 
din Caransebeş. A trecut apoi la Bucureşti, unde a fost primit în toamna 
anului 1927 la Academia de arte frumoase. Aici a terminat toate cursurile şi 
diploma a obținut-o în vara anului 1933. După îndeplinirea stagiului militar a 
rămas în capitală, răpit de vârtejul unei vieţi mai animate şi mai generoase în 
posibilități de manifestare pentru un artist. A fost angajat ca redactor 
caricaturist de diversele ziare mari din Bucureşti, afirmându-se mai ales cu 
desenele sale reprezentând subiecte sau compoziţii de caricaturi 
antisemite, semnändu-le cu numele „L. Petrică”. După câțiva ani de fecundă 
activitate în presa bucureşteană, s'a întors nu demult acasă la Caranse- 

bes, unde lucreazä si pregäteste o expozitie de peisagii. Desenul 

säu este analitic, minutios, stilizat, ocupändu-se de toate aspectele 

subiectului pe care il trateazä in cele mai märunte detalii. Nu-i scapá nimic 
ochiului său cercetător şi înregistrează pe hârtie tot ce puterea sa de percepţie 
vizuală desprinde din câmpul optic al celor văzufe. Forţa sa creatoare este însă 
mult mai viguroasă când elementele componente ale desenului său trebuie să le 
scoată din vastele şi abundentele sale imagini şi fantezii. De aceea în materie de 
compoziţii Petre Lazăr promite să devie un mare pictor. 


loan Suciu. 

Un alt maestru al desenului şi caricaturii bänätene este loan Suciu care în acelaşi 
timp este şi un maestru de vioară, talentul său muzical depás'indu-1 poate pe' cel 
în artele plastice. S'a născut la 16 Iulie 1896 în Timişoara unde tatăl său, loan 
Suciu, era director la banca ,,Timisiana". Mama sa Ecaterina Savici era fiica 
notarului din Vräniut, judeţul Caras, iar tatăl său era fiul protopopului Iosif Suciu 
din Lipova. lonel Suciu a urmat liceul la Budapesta si la Braşov, apoi şcolile 
superioare de comerț dela Timişoara şi Oradea, unde a trecut bacalaureatul 
comercial. Conservatorul l-a făcut la Timisoara. Războiul dela 1914—1918 
îl chiamă pe fronturi ca ofițer în armata austro-ungară. După unire se aşează 
definitiv la Timisoara, unde ocupă pe rând diverse funcțiuni la bancă, la 
primărie, apoi postul de secretar la Muzeul Bänätean. De prezent este 
administratorul spitalului de copii din Timişoara. Intre timp însă lipseşte trei 
ani din oraşul său natal, deoarece dela 1927 până în 1930 stă în Germania, 
făcând studii speciale de muzică şi desen. La Frankfurt lucrează în şcoala 
profesorului de desen  Lissman. Vizitează diverse oraşe in Germania, 
sustinändu-se din banii câştigaţi cu vioara, având şi o orchestră proprie, pe 
care o dirija. Timpul cel mai lung I-a petrecut in Berlin. întors acasă, a activat 
în muzică şi în arta plastică deopotrivă. Până la moartea profesorului 
Adalbert Tomm a făcut parte din cvartetul acestuia, pe care îl continuă acum 
el. A mai funcționat scurtă vreme şi ca profesor de vioară la conservator. In 
domeniul desenului a realizat nenumărate schițe şi caricaturi. A ilustrat cărţile de 
epigrame ale scriitorului Dion Mardan şi a făcut două expoziţii de câte 200 
caricaturi, una în 1932 şi alta în 1936, reprezentând figuri cunoscute ale vieţii 
publice şi culturale din Banat. 


Portretele. 


Am văzut că cel dintâi bănăţean care a pictat portrete a fost George 
Diaconovici, care a eternizat în culori figurile ctitorilor de biserici datând din 
veacul al XVIII-lea. I-au urmat apoi clasicii, ajungând portretul bănăţean pe 
vremea lui Constantin Daniel şi Nicolae Popescu la un nivel de artă superioară. 
Au pictat apoi portrete şi loan Zaicu, Virgil Simonescu, Aleandru Popp, Corneliu 
Liuba, Atanasie Demian, Catul Bogdan. Aproape fiecare artist a abordat şi acest 
gen de pictură, dar n'au persistat pe această linie decât maeştri de atelier, cari 
făceau lucrări de compoziţii şi figurale. La peisagişti şi la impresionisti portretul 
era numai o îndeletnicire accesorie. Desigur că după răspândirea fotografiei, 
portretul în pictură a fost nevoit să-şi caute adăpost în saloanele amatorilor şi 
iubitorilor de artă, fiindcă marea mulţime a găsit un mijloc mai ieftin şi mai 
practic pentru procurarea unor amintiri familiare. In schimb, făcându-se mai 
puţine portrete si renuntándu-se la sistemul producerii lor în serie, ele au devenit 
opere de artă rară, pictorii având mai mult timp şi mai mult interes ideal ca să 
creieze ceva durabil şi frumos. 


Alexandru Popp. 


Printre portretiştii bănăţeni ocupă un loc de frunte bătrânul maestru 
Alexandru Popp, care a condus ani dearândul academia de arte frumoase dela 
Cluj, apoi cea dela Timişoara, funcționând şi azi, la vârsta de 72 ani ca 
profesor de pictură la această şcoală din capitala Banatului. 

Alexandru Popp este de origine din judeţul Arad, unde s'a născut în comuna 
Dieci la 1868. După terminarea liceului dela Arad, se înscrie în 1888 la academia 
de arte frumoase din Buda- 


pesta. Dupä patru ani trece sä se specializeze in clasa profesorului Lotz, apoi 
se duce ín 1894 la Paris, unde inträ pentru studii la academia Julien. In anul 
următor se innapoiazä la Budapesta şi urmează cursurile scoalei de măiestri 
a lui Lotz, obținând în 1896 diploma de profesor. La vârsta de 30 ani a fost 
numit profesor suplinitor, iar în 1900 titular la academia de artă aplicată din 
Budapesta, unde funcționează până la sfârşitul războiului mondial. In timpul 
acesta face mai multe călătorii de studii în Italia şi Germania, iar pe teren de 
activitate artistică a ajuns la o mare reputaţie ca portretist. A lucrat 
împreună cu profesorul Lotz la picturile din Parlamentul maghiar, din 
palatul de justiţie şi din basilica dela Budapesta, precum ti la pictarea 
catedralei Matei din cetatea Buda. Mii târziu a pictat singur tavanul teatrului 
din Praga şi catedrala din Eger. 

După unire, Alexandru Popp se întoarce acasă şi lucrează mai ales 
peisagii şi portrete. La 1925 a fost însărcinat să organizeze şcoala de arte 
frumoase din Cluj înființată atunci la staruinta ministrului de culte 
Alexandru Läpedatu. Dela început a fost directorul acestei scoale, 
continuând să o conducă şi dupa strămutarea ei la Timişoara. Aici a început 
să picteze o altă serie de portrete şi peisagii din cartierele oraşului, realizând 
şi frumoase opere de artă religioasă. 


Ca disciplină artistică, maestrul Alexandru Popp aparține şcoalei 
clasice şi niciodată nu sa putut împăca cu technica şi ideologia 
impresioniştilor. Coloritul său închis şi mistic, mai ales în portrete, precum 
si desenul precis al formelor, ni-l prezintă ca pe un artist cu temeinică 
pregătire academică. N'a renegat dogmele clasicilor nici atunci când a 
încercat să dea o cromatică mai luminoasă peisagiilor. 


Acvarela. 

Cel dintâi maestru al acvarelei bänätene a fost poetul lugojan Victor Vlad 
Delamarina (1870—1896), care şi-a ilustrat notele sale de călătorie din 
1891 şi 1894 cu sugestive schiţe şi peisagii lucrate în acvarelä reprezentând 
figuri şi vederi din Odesa, Sevastopol, Sinope, Constantinopol, Chios, 

Taranto, Ancona, Trieste şi Pola, pe unde a umblat ca tânăr ofițer în marina 
română. 

Dela unire încoace aevarela a luat un avânt şi în Banat, fiind 
reprezentată mai ales prin Diodor Dure şi loan Isac. Primul a ajuns la 
perfectiuni uimitoare în technica culorilor aquatice, fiind fondatorul unei 
direcții noui în pictura românească. De fapt Diodor Dure este la noi 
inițiatorul şi susținătorul curentului de miniaturism, pledând pentru o pictură 
de acvarel atât de minusculă, încât ea să poată servi la realizarea unor 
mărunte medalioane sau chiar portrete, vizibile şi lucrate la lupă cu ajutorul 
unui ac sau fir de păr. In schimb Joan Isac a transpus impresionismul său in 
acvarelă, pe care o face numai de vreo doi ani, realizând până acum peste o 
sută de peisagii. Frumoase acvarele a mai făcut şi decedatul pictor Brutus 
Hanes. 


Pictura religioasä dela unire incoace. 


Odatá cu infäptuirea unitätii nationale, au inceput pretutindeni sá se 
ridice noui biserici si sá se restaureze cele vechi, cäutändu-se pictori pentru 
zugrávirea lor. Din atelierele vechi a iesit o numeroasá pleiadá de maestri 
cari, adaptándu-se nouilor recerinte artistice, au introdus ín pictura religioasá 
contimporaná metode technice mai avansate si stilizári mai moderne. Intre 
acesti pictori de biserici trebuie sä-i amintim in primul rand pe: Nicolae 
Popovici din Zorlentul-Mare, care a pictat ín comunele Cacova, Vrani, 
Vărădia, Mârcina, Câlnic, Ciclova, Curtea, iar înainte de război in Seleuș, 
Rusca-Montaná şi Oraviţa, apoi pe Joan Băleanu din Caransebeş care a 
pictat bisericile din Gavojdia, Băile Herculane, Poiana, Sălbăgel, Obreja, 
Ciuta şi Lăpuşnicul-Mare, după aceea pe Gheorghe şi Cornel Caba din 
Caransebeş cari au pictat bisericile din Sinersig, Peşterea, Bogotin, 
Ferdinand, Cornereva si Márul, şi în sfârşit o serie de alti pictori cum e 
Ştefan Lazar din Timişoara (bisericile din Cebza, Sacoşul-Turcesc, Foeni), 
Petru Drăghilă din Orşova (Biserica din Cârpa 1937), Traian Bălașa şi alții. 
Aici este locul să-l amintim şi pe Lucian Ursulescu, un funcţionar supe- 

rior de stat din Timisoara, care In orele sale libere a pictat o multime de 
icoane sfinte si cäteva iconostase pe cari le-a donat bisericilor din regiunea 
aceasta, mai ales nouilor parohii din coloniile de muncitori. 


Monumentalele opere de picturä bisericeascá au fost realizate insa de 
artişti cu studii academice si de măiestri a căror putere de creaţie i-a innältat 
la rangul unor mari făuritori de artă nouă. Intre aceştia ocupă un loc de frunte 
Virgil Simonescu, Alexandru Popp, Atanasie Demian, Catul Bogdan şi 
loachim Miloia, cari pot fi considerați de îndrumători ai generațiilor de azi şi 
de mâine. 


Ioachim Miloia (1897—1940). 


Una dintre cele mai proeminente personalități culturale ale Banatului 
dela unire încoace a fost fără îndoială dr. Ioachim Miloia care în afară de 
fecunda sa activitate în domeniul desgropării trecutului românesc al 
acestei provincii, a fost un cercetător şi creator de artă, a fost un mare 
pictor de biserici. Crescut în climatul clasicismului, a rămas un consecvent 
adept al picturii academice. Mistice în expresie şi sobre in înfăţişare, 
figurile sale de sfinţi aveau totuşi o profundă vibraţie launtricä, din care se 
degaja multă evlavie şi mult ortodoxism. Prin talentul şi studiile sale a 
adus simțite rectificäri picturii tradiţionale a zugravilor noştri bănăţeni, 
călăuzindu-i pe alte căi de concepții şi deslegäri technice. Privindu-i 
icoanele, putem desluşi din ele că au fost construite de un talent dublat 
de ştiinţă. Intr'adevăr, talentul artistic al lui Miloia avea structura unei energii 
mereu alimentate din nesecatele sale resurse de doctrină şi ştiinţă. 
Creaţiile lui picturale erau în prealabil filtrate prin rezervorul de lumină al 
cugetului şi simtirii sale. El a înfăptuit mai mult mintal, decât vizual. In 
cromatică era tot atât de sobru ca în gândire, paleta lui scăldându-se într'o 
tonalitate mai obscură, iar în forme era analitic, având un desen premeditat şi 
minuţios. Aceeaşi technisă o avea în pictura religioasă, ca şi în arta 
decorativă. Peisagii a făcut puţine, fiindca era un pictor de atelier. In schimb, 
în deslegarea problemelor 

de ornamentatie, mai ales a cadrelor decorative dela iconostase, era de o 
ingeniozitate inventivă. De exemplu, sculptura în lemn aurit a iconostasului 
din biserica dela Timişoara-losefin 3 fost executată de maestrul Ştefan Gajo 
după desenele lui Miloia. Lucrările de pirogravură ce le-a făcut ca student în 
Bucureşti, ca să-şi câştige existenţa, i-au folosit mai târziu la numeroase 
realizări de motive româneşti, cum sunt ghirlandele de pe pereţii bisericii din 
Timişoara-Fabric, aplicate cu ocazia restaurării picturii lui loan Zaicu. Toată 
activitatea artistică a lui Ioachim Miloia a fost o permanentă trudă de a 
deslega mulțimea problemelor cari s'au pus picturii bänätene dela unire 
încoace. 


Ioachim Miloia s'a născut la 3 Maiu 1897 în comuna Ferendia, unde 
tatăl său a fost învăţător confesional. Fiind numit după aceea tatăl său ca 
revizor şcolar pe lângă Consiliul eparhial, se mută cu părinții săi la 
Caransebeş, unde urmează liceul şi după bacalaureat se înscrie la teologia de 
acolo, obținând diploma de licență în momentele márete ale unirii. Pleacă 
apoi la Bucureşti şi se înscrie la Facultatea de litere şi la Academia de Arte 
Frumoase, făcând pictură cu maestrul Mirea. Visul lui era să meargă în 
Italia. Nu peste mult reuşeşte să primească o bursă şi se duce la Roma, unde 
stă fără întrerupere aproape şapte ani, obținând în 1922 diploma de licență 
dela Academia de Belle-Arte, apoi la 1924 doctoratul în istoria artelor şi la 
1927 doctoratul în litere şi filosofie. In timpul acesta face pictură şi studii de 
archeologie, colaborând şi la diverse reviste de specialitate. împreună cu un 
scriitor de acolo traduce şi publică în limba italiană bucăţi din literatura 
modernă română. Se întoarce acasă în vara anului 1927, când este numit 
profesor de desen la Şcoala Normală din Timişoara. La 28 Ianuarie 1928 
este numit director al Muzeului din acest oraş. De atunci se stabileşte 
definitiv în capitala Banatului, consacrändu-si toată vieata şi munca pentru 
propăşirea culturală a provinciei bánátene. Face o serie de săpături 
archeologice cu frumoase rezultate, scrie regulat la diverse reviste şi ziare, 
scoate ani dearândul „Analele Banatului" în care publică numeroase studii şi 
cercetări din trecutul acestei provincii, iar în mod 

intermitent conduce teatrul si cinematografele municipiului. Activeazä in 
ultimii sapte ani ca deputat sinodal in eparhia Caransebesului si picteazä mai 
multe biserici dintre cari cea unitá din Anina, apoi cele ortodoxe din comuna 
Folea şi Timişoara-losefin, restauränd şi pictura bisericii din Fabric. După o 
vieată atât de intens trăită şi muncită pentru binele şi progresul cultural al 
Banatului, loachim Miloia moare în seara zilei de 25 Martie 1940. 

Aurel Cosma: ,,Compozitia in pictura din Transilvania” (Universul! Nr. 83 din 25 Martie 1940). 

Aurel Cosma: „Pictorul bänätean Nicolae Popescu" (Universul Nr. 100 din 20 Aprilie, 1940). 

Aure! Cosma: ,,Influinta lui M. H. Georgescu asupra picturii bänätene" (Universul Nr. 67 din 9 
Martie 1940). 

Aurel Cosma: „Pictura bänäteanä" (Universul Nr. 146 din 30 Maiu 1940). 

Aurel Cosma: „Jubileu de 55 ani al pictorului Corneliu Minsian" (Universul Nr. 84 din 26 Martie 
1940). 

Aurel Cosma: „Pictorul bänätean Corneliu Liuba;" (Universul Nr. 96 din 7 Aprilie 1940). 

Aurel Cosma: „Caricaturistii bănăţeni” (Universul Nr. 168 din 21 Iunie 1940). 

Aurel Cosma: „Pictura bănăţeană” (Luceafărul Nr. din 8 lunie 1940). 


Lucrärile D-lui Dr. Aurel Cosma 
apärute pänä acum 


1.”La petite entente". L'origine, l'extension et l'avenir de la Petite Entente Paris, 
1926. (Epuizatá.) 
2.,,Acordurile dela Locarno". Timisoara 1926. 
3.,,Un mic istoric al biseiicei române din Timisoara-Fabric''. Timisoara 1926. 
(Epuizatá.) 
4.,O contribuţie la viitoarea legislaţie bancară in România" cu un text de 
anteproiect de lege pentru controlul şi reglementarea comerțului de bancă. 
Timişoara 1928. 
5.Generalul Berthelot şi desrobirea Românilor". Bucureşti 1932. 
(Epuizată.) 
6,,Impressioni sul mio viaggio in Italia". Venezia 1932. (Epuizatä) 
7,,Istoria presei române din Banat". Vol. I. Timişoara 1932. (Epuizata.) 
8,Bänäteni de altădată. Vol. I. Timişoara 1933. 
9.,,Constitutia regatului jugoslav". Cu textul Constituţiei din 3 Sept. 1931. 
„Biblioteca Progresul" Nr. 1. Timisoara 1934. 
10,,Les problèmes actuels du régime représentatif". Bucureşti 1935 
11,,L'organisation et le travail des commissions parlementaires". Genéve 1935. 
(Apärutä concomitent in limba englezä, germanä si francezä in editura Uniunei 


Interparlamentare). (Epuizatä.) 
12,,Republica Muntelui Athos". „Biblioteca Luceafărul" Nr 1 Timişoara 1935. 
(Epuizatä.) 
13,,Sculptorul bănăţean Alexandru Liuba'. „Biblioteca Luceafărul” Nr. 4. 
Timisoara 1936. (Epuizatä) 
14,,Schite şi nuvele". „Biblioteca Luceafărul" Nr. 6. Timisoara 1936. 
(Epuizatä.) 


15,,Luceafarul" revista culturalä, literarä si artisticá. Timisoara, anul I 1935 (608 

pagini), anul II. 1936 (556 pagini) si anul III. 1937 (191 pagini), începând dela 1 

Iulie 1937 revista a trecut în proprietatea „Astrei bánátene", sub egida căreia 

continuă să apară. Colecţiile vechi se află la „Aslra bănăţeană”. 

16,,Din trecutul Românilor timişoreni". Timisoara 1938. 

17,,Sfäntul Munte". Bucuresti 1939. Biblioteca „Cunoştinţe folositoare”. , Seria 
C. Din lumea largă Nr.81. Editura „Cartea Românească”. 

18,,Tracce di vita italiana nel Banato''. Timişoara, 1939 Editura Institutului de 

Cultură Italiană în România,, Secţiunea din Timişoara. 

19,,Reminiscente italo-bănăţene"!. Timişoara 1939. Editura Institutului de Cultura 

Italiană în România, Secţiunea din Timişoara. 

20,,Pictura românească din Banat dela origine până azi". Timisoara 1940. 


